Puude raiumiseks loa andmise kord Harku vallas–Riigi Teataja\nPuude raiumiseks loa andmise kord Harku vallas\nPuude raiumiseks loa andmise kord Harku vallas - sisukord\n§ 1 Puu raie- ja hoolduslõikusloa andmise eesmärk\n§ 3 Puu raieloa andmise tingimuste ja korra põhimõtted\n§ 5 Raieloa andmine\n§ 9 Tormiheide ja tormimurd\n§ 10 Raie keelamine raierahu perioodil\n§ 11 Raiutud puu käitlemine\n§ 12 Puu asendamise tingimus\n§ 13 Asendusistutuse arvestamine\n§ 14 Asendusistutuse korraldamine\n§ 16 Varasemate raielubade kehtivus\nRT IV, 11.04.2018, 51\nVastu võetud 29.03.2018 nr 8\nMäärus kehtestatakse looduskaitseseaduse § 45 ja kohaliku omavalitsuse korralduse seaduse § 22 lõike 2 alusel.\n§ 1. Puu raie- ja hoolduslõikusloa andmise eesmärk\n(1) Puu raie- ja hoolduslõikusloa (edaspidi raieluba) andmise tingimused ja kord (edaspidi kord) reguleerib puu raieks ja/või hoolduslõikuseks loa taotlemist, loa väljaandmist ning loa andmisel võimalike täiendavate kõrvaltingimuste seadmist Harku vallas üldplaneeringu järgsel tiheasustusalal.\n(2) Korda ei kohaldata puude raiele kasvavas metsas metsaseaduse tähenduses ja viljapuude raiele.\n1) puu – kõrghaljastuses hästi väljakujunenud tüvega puitaim, mille rinnasdiameeter on üle 8 cm;\n2) rinnasdiameeter – puu või puude tüve läbimõõt, mõõdetuna 1,3 meetri kõrguselt juurekaelast;\n3) raie – puude langetamine koos sellega kaasnevate eel- ja järeltöödega;\n4) asendusistutus – maha raiutava puu või puude asemele istutatav puu, puud või põõsad;\n5) raierahu periood – ajavahemik lindude pesitsemise ajal (aprilli algusest juuli lõpuni), mil vallavalitsus võib keelata puu raie või hoolduslõikuse kohtades, kus pesitsevad linnud;\n6) vesivõsu – uinuvast või lisapungast arenenud väheharunenud võsu;\n7) hoolduslõikus – puu võra hooldamiseks ja kujundamiseks teostatav lõikus, mille käigus puud ei likvideerita ja säilitatakse puu elujõulisus;\n8) väärtuslik puu – väärtusklassi I ja II kuuluvad puud;\n9) väärtusklass I – eriti väärtuslik puu, mis on haruldane Eesti dendroflooras, omab ajaloolist või kultuuriloolist tähtsust, samuti loodus- ja/või muinsuskaitse all olev puu;\n10) väärtusklass II – puu, mis on elujõuline ja ökoloogiliselt suurt tähtsust omav puu, olles seejuures taksoni kohta suurte või keskmiste dimensioonidega (mõõtmetetga) ja/või tähelepanuväärsete dekoratiivsete iseärasustega. Haljastusplaani (istutusskeemi) järgi istutatud haljastuspuu ning elujõuline okaspuu.\n§ 3. Puu raieloa andmise tingimuste ja korra põhimõtted\n(1) Raieluba ei ole vaja taotleda järgmistel juhtudel:\n1) alla 8 cm rinnasdiameetriga puude raieks;\n2) kuivanud puude, okste ja vesivõsude kõrvaldamiseks ja vallavalitsuse poolt tellitud puude hoolduslõikuseks valla poolt hooldatavatel aladel;\n3) tormiheite, -murru või teistel põhjustel osaliselt või täielikult murdunud ning kohest likvideerimist nõudvale puule või oksale.\n(2) Vallavalitsus võib loa andmisel seada täiendavaid kõrvaltingimusi raiutud puu käitlemise, puu hoolduslõikuse, puu asendusistutuse korraldamise, istutatud puu hooldamise osas, samuti raie keelamise osas raierahu perioodil.\n(2) Raieloa saamiseks esitatakse vallavalitsusele taotlus Harku valla kodulehel oleva taotluste esitamise ja menetlemise keskkonna kaudu www.harku.ee/iseteenindus.\n1) kinnistu asendiplaan või ehitusloa koopia, kui raieõigust taotletakse ehituse alla jääva(te)le puu(de)le;\n2) ühistu olemasolul ühistu üldkoosoleku protokoll, ühistu puudumisel kaasomanike kirjalik nõusolek;\n3) esindusõigust tõendav dokument, kui taotluse esitab esindaja või volitatud isik;\n4) dendroloogi hinnang, kui taotlus esitatakse väärtuslikumale puu liigile või põlispuule;\n5) naaberkinnistu omaniku kirjalik nõusolek puu raiumiseks, kui puu asub kahe kinnistu piiril.\n§ 5. Raieloa andmine\n(1) Raieloa annab Harku Vallavalitsuse (edaspidi vallavalitsus) nimel arendus- ja haldusosakond (edaspidi osakond), kes:\n1) kontrollib taotluses esitatud ja taotlusele lisatud dokumentides sisalduvate andmete õigsust ning vajadusel palub taotlejal kõrvaldada ilmnenud puudused ja/või esitada täiendavaid dokumente (nt dendroloogi hinnangut, haljastusprojekti vms) ja/või selgitusi;\n2) hindab kavandatud raie põhjendatust kaasates vajadusel vastava valdkonna eksperte;\n3) vajadusel hangib täiendavad kooskõlastused (juhul, kui objekt paikneb kaitsealal või piirangualal) loodusobjekti või kaitseala valitsejalt, muinsuskaitseametilt, elektriõhuliinide või sideliinide valdajalt või muu ametilt;\n4) teostab puu ülevaatuse ja märgistab vajadusel raiumisele kuuluva puu looduses;\n5) võib puu raieks loa andmisel seada kõrvaltingimusi, sealhulgas käesoleva korra peatükis 4 sätestatud puu asendusistutuse kohustuse.\n(2) Raieluba antakse või selle andmisest keeldutakse 30 kalendripäeva jooksul raieloa taotluse lahendamiseks viimase vajaliku ja nõuetekohase dokumendi registreerimisest.\n(1) Raieluba vormistatakse raieloa vormil.\n(2) Raieluba antakse kuni taotluses märgitud ajani, kuid mitte kauem kui üks aasta.\n(3) Raieloa kehtivuse lõppemisel tuleb taotleda uus raieluba.\nOsakond võib raieloa andmisest keelduda kui:\n1) puu on terve ja elujõuline ning ei varjuta valgust, ei ohusta hoonete ja rajatiste struktuure (vundamenti, seinu, katust jne) ning avalikus kohas liikujaid;\n2) soovitakse raiuda puud, mis on määratud säilitatavaks detailplaneeringuga või ehitusprojektis;\n3) puu kasvab kaitsealusel alal või muude piirangute alal ning vastava kaitseala valitsejalt ei ole saadud kooskõlastust;\n4) tellitud dendroloogilise hinnangu või ekspertiisiga on hinnatud puu elujõuliseks või hoolduslõikuse puhul ei soovitata lõikust teostada;\n5) hoolduslõikuse puhul halveneksid lõikuse tagajärjel puu kasvutingimused pöördumatult, lõikusmeetod ei sobi konkreetsele puuliigile või vegetatsiooniperioodist lähtudes ei ole õige aeg puu hoolduslõikuseks;\n6) raiumine või lõikamine kahjustaks väärtuslikke loodus- ja kultuurmaastikke, rohevõrgustikku või rikuks vaateid või oleks muul viisil vastuolus avalike huvidega;\n7) taotleja ei ole õigustatud taotlust esitama;\n8) taotleja on esitanud tegelikkusele mittevastavaid andmeid;\n9) taotleja on jätnud täitmata varasema määratud asendusistutuse kohustuse;\n10) kinnistu või suurema ala, kus puu kasvab, osas on käimas planeerimismenetlus või on esitatud taotlus projekteerimistingimuste määramiseks - kuni planeeringu kehtestamiseni või ehitusloa andmiseni;\n11) taotleja ei ole määratud tähtajaks kõrvaldanud taotluses esinenud puudusi või esitanud täiendavaid dokumente ja selgitusi;\n12) taotleja on soovinud teostada raiet raierahu perioodil.\nOsakonnal on õigus peatada raieloa kehtivus või see kehtetuks tunnistada, kui:\n2) ilmneb, et puude raiumisel rikutakse raierahu perioodi;\n3) puu kasvukoha kinnistule antud ehitusluba tunnistatakse kehtetuks;\n4) ilmnevad asjaolud, mis raieloa andmise ajal ei olnud teada ja mis võivad tingida raieloa hilisema kehtetuks tunnistamise;\n5) ilmneb, et raiutud on raieloas väljatoodud puudele lisaks täiendavalt puid.\n3. peatükk Eritingimused\n§ 9. Tormiheide ja tormimurd\n(1) Erandkorras võib puud raiuda raieloata, kui on tekkinud avariiolukord ning raieloa taotlemisel tekib oht inimese elule, tervisele või varale.\n(2) Tormiheite, -murru korral ning kohest likvideerimist nõudvale (avariiohtlikule) puule raieluba ei vormistata. Taotleja teatab vallavalitsusele maha kukkunud või ohtlike puude arvu, liigid, diameetrid ja täpse asukoha enne puu(de) raiumist, lisades fotomaterjali sündmuspaigast.\n(3) Osakond fikseerib eelmises lõikes nimetatud puu likvideerimise, kontrollides vajadusel sündmuspaigal olukorra vastavust kirjeldatule.\n§ 10. Raie keelamine raierahu perioodil\nLindude pesitsemise ajal võib keelata puu raiumist ning hoolduslõikust ja puistutes raiumist kohtades, kus on registreeritud pesitsevaid linde. Vastav eritingimus märgitakse raieloale.\n§ 11. Raiutud puu käitlemine\n(2) Osakond võib kehtestada eritingimused raiutud puu käitlemisele, näiteks keelata raiejäätmete põletamise tuleohtlikul perioodil või elumajade ja/või sotsiaal- ning haridusasutuste vahetus läheduses. Vastavad eritingimused märgitakse raieloale.\n(1) Osakond võib raieloa kõrvaltingimusena nõuda raiutava puu asendamist (edaspidi asendusistutus).\n1) kui soovitakse raiuda tervet ja elujõulist puud ning osakond ei pea raie keelamist otstarbekaks;\n2) ehitusaluse raie kõrvaltingimusena.\n(3) Osakonnal on õigus määrata asendusistutuse aeg ja koht. Võimaluse korral tehakse asendusistutus endises asukohas või selle läheduses, arvestades asjaõigusseaduses sätestatud naabrusõigusi ning avalikku huvi.\n(4) Asendusistutust või täiendavat istutust ei tehta hoonetele ja naaberkinnistutele lähemale kui 5m ja trassidele või tehnovõrkudele lähemale kui 2m. Kui puu võra läbimõõt on täisealisena suurem kui 5 m, tuleb istutuskaugust vastavalt suurendada.\n(5) Osakonnal on õigus määrata tingimused asendusistutuse istikute osas (näiteks istikute liik, kõrgus, võra läbimõõt jms.).\n(6) Asendusistutuse kohustus ning selle ulatus märgitakse raieloale.\n§ 13. Asendusistutuse arvestamine\n(1) Üldjuhul määratakse asendusistutus põhimõttel, et iga raiutava puu asemel istutatakse üks uus samaväärne puu.\n(2) Järgmiste puude korral lähtutakse allpool toodud erisustest:\n1) loodus-ja/või muinsuskaitse all oleva puu raie korral istutatakse iga raiutava puu kohta kolm uut puud;\n2) väärtuslike puude korral istutatakse iga raiutava puu kohta kaks uut puud.\n§ 14. Asendusistutuse korraldamine\n(1) Asendusistutuse korraldab kinnistul raieloa taotleja, muudel juhtudel koordineerib, korraldab ja peab arvestust osakond.\n(2) Asendusistutuseks kohustatud isik tagab raieloas nõutud kõigile asendatud puudele vajalikud kasvutingimused istutusele järgneva 5 aasta jooksul.\n(3) Kõik asendusistutuse kulud kannab raieloa saaja.\n(1) Järelevalvet määruse täitmise üle teostab vallavalitsus.\n1) nõuda raieloa omanikult või ilma raieloata raie puhul kinnistu omanikult järelevalve teostamiseks vajalikke andmeid ja dokumente;\n2) teha dokumentide saamiseks või käesoleva määruse rikkumise kõrvaldamiseks raieloa omanikule või ilma raieloata raie puhul kinnistu omanikule või valdajale ettekirjutusi;\n3) tiheasustusalal kasvava puu ebaseadusliku raie korral trahvida rikkujat lähtudes looduskaitseseaduse § 73 lõigetest 1 ja 2.\n§ 16. Varasemate raielubade kehtivus\nEnne määruse jõustumist väljastatud raieload kehtivad kuni nendel märgitud tähtaja lõpuni.\n(1) Harku Vallavolikogu 28.10.2010 määrus nr 15 „Puude raieloa andmise tingimused ja kord“ tunnistatakse kehtetuks.\nLisa 1 Taotlus raieloa saamiseks


Raudtee investeerib 20 miljonit eurot uutesse veduritesse - Logistikauudised\nAutor: Birjo Must • 26. aprill 2011\nRaudtee investeerib 20 miljonit eurot uutesse veduritesse\nEesti Raudtee tütarettevõtte EVR Cargo kuulutas välja rahvusvahelise hanke 16 manööverveduri soetamiseks, mille maksumuseks peaks kujunema vähemalt 20 miljonit eurot.\nEhkki investeering on väga suur, ei pea ettevõte otstarbekaks vedurite renoveerimist. Eesti Raudtee teatas, et hange on välja kuulutatud seetõttu, et praeguste manöövervedurite ressurss on ammendunud.\nEttevõtte esindaja sõnul on tegemist viimase kümnendi kõige suurema investeeringuga. Viimase suuremahulise investeeringu tegi raudtee operaator 2002-2003. aastatel, mil Eesti Raudtee ostis 74 kasutatud Ameerika vedurit, mis hinnanguliselt jäid 600 miljoni krooni piiresse.\nEVR Cargo hanke vastu tundis algfaasis huvi ka Oleg Ossinovskile kuuluv Skinest Rail, kuid kuna tegemist on uute vedurite ostuga, siis huvi rauges, sest Skinest vedureid ei tooda. Ettevõte on EASi tootearendustoetust kaasates välja töötanud manöövervedurite moderniseerimise lahenduse ning leiab, et renoveerimine oleks odavam lahendus.\nMiks ettevõte vedureid ei taha renoveerida ja milline Venemaa ettevõte on hankel osalemisest huvitatud saad lugeda tänasest Äripäevast. Selleks vajaliku päevapileti saad soetada SIIT.


11. märts 2014 11:39\nKas kellelgi on värskeid muljeid Minamark hotelli kohta? Millega arvestada toa valikul ja milline on seal merepõhi? Plaan minna aprillis.\n11. märts 2014 15:04\nNormaalne liivane rand, kitsavõitu rannariba.\n11. märts 2014 16:01\nRannariba on ikka väga kitsas ning idast saabunud lärmakad turistid hõivavad rannatoolid juba varavalges.\n13. märts 2014 12:52\ntoad võik muidugi küsida rannale lähemale sest peamajas on väga lärmakas,autod tuututavad päeva läbi.\n13. märts 2014 20:54\nMina ei soovitaks seda hotelli mitte mingil juhul!Lastega pole seal midagi teha,romantikast asi kaugel ja see sobib ainult naisterahvastele,keda ei huvita hotell,vaid linnalähedus…..\n16. märts 2014 08:48\nReisibürood võiksid oma klientidega ausamad olla.Soovitada õigeid hotelle,siis oleks pettumist vähem.Minamark ikka õuduste tipp……\n16. märts 2014 09:23\nOlen etheliga nõus-kohutav hotell! Lisaks marsivad hotelli territooriumilt läbi hommikul ca 1000 inimest ja samapalju õhtul tagasi, sest sealt saavad alguse tripid merele.\n16. märts 2014 18:49\nTänan! Palun täpsemalt, mis seal nii kohutav ja õudne on? Kuigi meie jaoks on kõige tähtsam rand ja meri, et kas liivane põhi! Kuid ööd veedame ju ikkagi hotellis ja seepärast tahaks teada, mille "kohutavaga" peab arvestama!\n17. märts 2014 13:59\nKadrin, tänan Sind! Ega ma arvanudki, et midagi kohutavat on, aga lihtsalt tekitas küsimusi, et kuidas on võimalik nii negatiivselt äärmuslikuks minna ilma põhjendusteta. Läheme ja naudime päikest ning Punast merd kindlasti :) Mis reisi rannast võtsite, palju maksis ja kas jäite rahule?\n23. märts 2014 08:26\nOlen käinud üsna mitu korda Hurgadas ja erinevates hotellides.Sellesse kindlasti tagasi ei läheks.Personal üsna ebameeldiv.Ainuke rand,kus rannatoolid päev otsa ühes asendis,isegi 5 cm keelatud liigutada!!!!Kohti vüga vähe rannas ja enamus juba hommikul7 broneeritud.Lastel pole ühtegi meelelahutust.Söömine vägagi räpane ja üksluine.Toad rõsked ja kulunud,inventaar katkine.Kes tahab normaalset puhkust,valigu ikka normaalne hotell.Ei pea pelgama hotelle,mis asuvad linnast väljas,takso väga odav ja ise olen kasutanud alati seda kohalike bussi,hind 2 naela….\n16. dets 2014 22:19\nHurghadas- Sharmis saab head kohvi ainult oma toas, kui oled taibanud kohvi ja keedupulga kaasa võtta. Lärmakad ja palju on venelasi peaaegu igas hotellis. Ja mu meelest ei tunta soola-pipart ka enamus hotellides. Ühesõnaga korralik hotell ja väga hea hind oli.


Maanteemuuseumi uut näitust mõtestavad sisepõlemismootoritest tootemipuud – Külauudised\nMaanteemuuseumi uut näitust mõtestavad sisepõlemismootoritest tootemipuud\nEesti Maanteemuuseumi kunstikonkurss valmiva näitusehalli „Masinate valitsemine“ teemat avava kunstiteose tellimiseks on lõppenud. Võitjaks osutus Jevgeni Zolotko kavand „Tootemipuud“.\nKonkursile laekus 8 kavandit, mille vahel žürii valis kolm auhinnalist kohta. Projekti eesmärk oli leida tänavu juuli lõpus avatavale näitusehallile „Masinate valitsemine“ sobiv ideelahendus, mis aitaks mõista ja avada näituse kahetähenduslikku pealkirja.\nVõidutööks valis žürii Jevgeni Zolotko kavandi „Tootemipuud“, mille eesmärk on aidata külastajal luua tervik kolme alaekspositsiooni vahel ning olla sissejuhatajaks näitusega tutvumisel. „Oma aja ära elanud sisepõlemismootorite kestadest luuakse kolm skulptuuri, mille funktsiooniks on illustreerida uue loodava väljapaneku kontseptsiooni – masinate ülemvõimu. Tootemipuu, mis on ülesehitatud mootoritest kehastab kerge irooniaga meie austust ja praegusel ajal ka sõltuvat seisundit nendest liikumisvabadust tagavatest mehhanismidest,“ avas kunstnik Jevgeni Zolotko oma kavandi ideed.\n„Žüriile meeldis võidutöö puhul just see, et kavand haakub hästi teemaga, kuid jääb seejuures piisavalt ambivalentseks ning avatuks erinevatele tõlgendustele. Loodavad skulptuurid annavad ruumile enam vertikaalset mõõdet ning tootemipuud võiksid raamistada ekspositsiooni algust ja lõppu,“ täiendas maanteemuuseumi juhataja Kadri Valner.\nVõidutöö maksumuse suurus on 14 000 eurot ning teos valmib tänavu mais.\nEesti Maanteemuuseumis toimub 15. veebruaril uue masinahalli eeltutvustus, kus esitletakse ka kunstikonkursi tulemusi ning saab näha esikolmiku kunstikavandeid.\nPostitatud 31/01/2019 Autor Urmas SaardRubriigid Kanepi vald,Määratlemata,Põlvamaa,Varbuse külaSildid muuseum,näitus\nEelmine Eelmine postitus: Seljamaa büst tõsteti Sindi gümnaasiumi esisele paigaldatud graniitalusele\nJärgmised Järgmine postitus: Tartu rahu aastapäeva tähistatakse Eesti paljudes paikades väga erinevalt


Sõnum inglitelt 11.01.2015 |\nSõnum inglitelt 11.01.2015\nArmas, sa seisad uue koidiku lävel, mõeldes ja kaheldes julgemata teha ainsamatki sammu. Nii seisad aina paigal ja vastuseis sinus kasvab. Sind on tehtud samast materjalist, nagu on kõik see, mida sa enda ümber täiuslikuna näed. Miks ometi oled otsustanud end kogeda ebatäiuslikuna?\nSinus on olemas jõud, vägi ja oskused, et luua endale just selline elu nagu sa soovid, nii et võiksid kogeda rahu ja tunda seda elu imet, mida oled siia maa peale kogema tulnud. Sul pole vaja ennast väiksemaks teha, kui sa tegelikult oled. Mida enam sa suhtud oma plaanidesse ja unistustesse positiivsemalt ja usud, et oled selle vääriline, seda enesekindlamalt sa oma teel edasi liigud. Usalda, et sa oled õigel teel, jaga oma unistus sellisteks osadeks, mille suhtes sa usud, et oled võimeline neid teostama ja asu tegutsema. Tea, et kõikide sinu sellel teel tekkivate vajaduste eest hoolitsetakse nii nüüd kui ka tulevikus. Saa väärid taeva kingitusi- ava end võimalustele ja võta need vastu.\nTunnista endale, et oled väsinud elamast minevikus. Aeg on paljud sinu haavad juba parandanud, nüüd on sul aeg see koorem endast lõplikult lahti lasta. See, mida oled kogenud valuna, mis on tehtud sulle teiste poolt on tegelikult valu, mille oled teinud iseenda sees. Küsi endalt, mis on olnud selle olukorraga seotud õppetund sulle ja sa saad vastuse. Kergenda ennast, lase sel koormal minna ja puhasta oma süda läbi andestamise iseendale- see annab sulle vabadusetunde, millele järgnevad uued võimalused, rõõm ja õnnetunne.\nPraegu, mil loodus on väljendamas oma õrnust ja pehmust läbi maha sadava lume, on aeg tugevdada ja kontakti saada ka oma naiseliku väega. Sisemine naispool on see, mille läbi saad juhatust läbi oma intuitsiooni. Et tasakaalustada enda mees-ja naisaspekti, ole vastuvõtlikum ja voolavam ja pehmem- on need siis elusituatsioonid või suhted sinu elus. Meestele tähendab see ka oma meesenergia tasakaalustamist läbi naiste. Saa teadlikuks oma väest ja lõpeta selle ilu peitmine, mis on su sees. Tunne oma kehas ennast hästi ja ära varja oma ilu- too see päevavalgele ja lase endal särada selle jumaliku olendina, kes sa tegelikult oled.\nSa oled viimastel aegadel endast palju andnud, oled ennast ületanud kuid oled liiga palju välises maailmas tegutsenud ja läbi selle ennast unarusse jätnud. On tulnud aeg, et pööraksid nüüdsest rohkem tähelepanu iseendale. Kanna hoolt oma keha eest, sest puhtus sinu kehas annab selguse ka sinu meeltes. See tähendab, et anna endale rohkem und, puhasta oma keha mürkainetest ja tee harjutusi, mis paneksid su keha painduma ja liigesed liikuma. Lase puhtal veel oma kehast ära pesta kurbus, valu, kannatused ja haigusnähud.\nKanna oma isiklike vajaduste eest sama hästi hoolt, nagu oled harjunud hoolt kandma teiste vajaduste eest. Selleks, et võiksid igas oma eluhetkes kogeda rahu, küllust ja selgust ning tunda ennast energiast pakatavana on vaja pidevalt enda ja oma keha eest hoolt kanda ja sina oled ainuke, kes seda enda eest teha saab. Kui sulle tundub, et sul puuduvad selleks aeg või võimalused, siis vaata oma eelistused üle ja tee uued valikud, lähtudes sellest, mis on parim sulle, lähtu iseenda tervisest ja heaolust.\nMina olen peaingel Miikael ja need on minu tõed. Sa oled väga armastatud ja olgu jumaliku valguse ja armastusega õnnistatud sinu päevad.\nAuthor adminPosted on 11/01/2015 16/01/2016 Categories Inglite sõnumidTags Inglite sõnumid, kanaldused\nSüdamliku tänud !!\n12/01/2015 at 20:16\n11/01/2015 at 19:21\n11/01/2015 at 16:40\nSaagu nii. Ma tänan.\n11/01/2015 at 13:18\nOlen just seda köike omaalgatuslikult toimetamas-seega olen kooskölas inglitega ja öigel teel. Suur tänu!\n11/01/2015 at 11:57\n15/01/2015 at 21:26\nPrevious Previous post: Sõnum inglitelt 05.01.2015\nNext Next post: Sõnum inglitelt 18.01.2015


Liivi | | Page 2\nOctober 24, 2021 October 24, 2021 ~ Liivi\t~ 11 Comments\nTere, keda pole ammu näinud!\nKes Instagramis ei ole, see võib arvata, et heitsin hinge, sest viimati kirjutasin kaks kuud tagasi, kui olin koroonas. Õnneks ei olnud ma sellele lähedal, põdesin pigem kergelt, aga kaks hapnikupuuduses veedetud päeva on küll veel nii hästi meeles, et uuesti ma seda kogeda ei tahaks.\nKõige rohkem läks õnneks sellega, et mu lähikontaktsed jäid terveks. Ma kaldun arvama, et proovipäeval ma olin pigem see, kes nakatus, mitte nakatas, sest kui mu üheksateistkümnest (!) lähikontaktsest keegi haigeks ei jäänud, siis tahan uskuda, et pooleldi vaktsineerituna ei levitanud ma haigust edasi. Samuti usun seda, et mu riskirühmas lähikontaktseid kaitses nende täielik vaktsineeritus. Päevi lugedes andiski mulle lootust teadmine, et mu 84-aastane vanaema on saanud kaks süsti, sest temaga oli mul lähim kontakt ja ma poleks seda üle elanud, kui ta oleks minu pärast lämbumissurma surnud. Meil on ikkagi kokkulepe, et ma kingin talle 100. sünnipäevaks paksu pildialbumi ja ma väga soovin, et mu vanaema selle albumi ära näeb.\nRääkides nüüd elust pärast koroonat, siis mu lõhna- ja maitsemeel taastusid väga kiiresti, aga kohvi ma enam juua ei suuda. Selle maitse on endiselt sama, kuid see lihtsalt ei meeldi mulle enam. Koos kohvijoomise harjumusega kadus ka vänge higihais, millega olin pikalt maadelnud. Jah, ma olen kaalunud varianti, et ma lihtsalt endiselt ei tunne hästi lõhnu, aga Silver nuusutas mu terve päeva seljas olnud pluusi ja kinnitas, et see ei haise. Lisaks tunnen ma väga hästi, kuidas laste trenniriided lõhnavad, nii et ma saan oma nina usaldada.\nKes pole minu olukorras olnud, see ei kujuta ettegi, milline elumuutus see on, kui lõunaks ei käi higihais üle pea. Ma olen aegade jooksul ära proovinud kõik kallimad antiperspirandid ja need on nahka ainult kuivatanud, mistõttu olen haisenud ja sügelenud… Minu jaoks on olnud kõik kodust eemal veedetud pikemad päevad ebamugavad, sest olen põdenud, et teised tunnevad mu higikat. Ma olen minema visanud hunniku riideid, sest need on jäänudki haisema. Ma ei ole raatsinud kanda oma ilusamaid riideid, kuna olen kartnud neid oma higiga rikkuda. Ma ei ole raatsinud endale ilusaid riideid isegi osta – 99% mu riietest ongi Paavli kaltsukast just sel põhjusel, et kahju oleks ära visata mitukümmend eurot maksnud pluusi, mida sain kanda ainult kolm korda. Ma ei taha nüüd öelda, et Paavlis on koledad riided, aga valik ei ole seal siiski päris selline nagu suuremates kaubamajades.\nÜhesõnaga, elu higikotina oli ebamugav ja kurb, kuid nüüd käin ma tööl, kus higistan pea iga päev nagu jõusaalis, ent mu higi ei haise enam. Vähemalt mitte nii, et rikub riideid ja levib kaugele. Ma olen päris kindel, et mu higi haiseb vähem tänu sellele, et ma ei joo enam kohvi, aga see pole ainus asi, mille olen avastanud. Apteegis soovitati antiperspirandi asemel proovida Lavilini deodoranti ja see tõesti neutraliseerib ebameeldiva lõhna. See ei oleks varem kindlasti sama tõhus olnud, aga praegu päästab see mu tööpäevi küll, sest mu särgi küljes on päeva lõpuks vaid aimatav lõhn. Lisaks avastasin Sanytoli desinfitseerimisvahendi riietele, mis samuti päriselt eemaldab ebameeldivad lõhnad, mitte ainult ei luba seda teha. Tunnistan, et ma ei ole kummagi koostisosasid uurinud, sest ma ei taha teada, mis mürke need sisaldavad, tahan lihtsalt elada nii, et ma ei haise. Olgu see elu siis kasvõi lühem…\nKõige suurem muutus pärast koroonat ongi see, et käin nüüd tööl. Kõik, kes on aegade jooksul muretsenud, et Silver minust (või minu ülevalpidamisest) tüdineb ja ma ise hariduse ning töökogemuseta tööd ei leia, saavad nüüd rahulikumalt magada – Silver ei ole minust tüdinenud ja vaatamata põhiharidusele ning olematule töökogemusele ei olnud mul raske tööd leida. Võiksin isegi öelda, et töö leidis minu ja seda oodatust aasta varem ehk eriala omandamine jäi vahele ning õpin kõike töö käigus.\nOma kabinetis. Sellises suures ja lärmakas.\nPlaanisingi tegelikult täna pikemalt oma tööst kirjutada, aga jätan selle järgmiseks korraks, sest mul on veel muid tegemisi ja reedest on nii suur unevõlg üleval, et tahaksin täna vara magama jõuda. Vähemalt teate nüüd, et olen elus ega haise enam ja ma luban, et järgmist postitust ei pea te kaks kuud ootama.\nAugust 28, 2021 August 28, 2021 ~ Liivi\t~ 4 Comments\nOlen seda postitust neli päeva kirjutanud, nii et ajalise poole pealt võib see kohati segane olla.\nKes jälgivad mind Instagramis, need on kursis, et ma olen Covid-19 positiivne. Nüüd on kursis ka need, kes ei jälgi, aga heietan siiski pikemalt, sest mul pole und. Olen kaks ja pool päeva voodis vedelenud ning suure osa ajast maganud, nii et vahelduseks on praegu mõnusalt selge olla. (Oligi ainult vahelduseks.) Mitte hea, aga selge. Nii võiks nüüd isolatsiooni lõpuni olla, siis ehk jõuan iga päev ühe postituse kirjutada (hahaha), midagi muud nagunii teha pole. Või noh, teha on küll, aga füüsiliselt millekski jaksu ei ole.\nAlustan sellest, et ma olen saanud esimese vaktsiinisüsti kätte. Täpsemalt ikka õlga siis, nagu kõik teised. Mul oleksid mõlemad doosid käes, kui ma poleks juuni keskel kartma hakanud ja vaktsineerimisaja tühistanud. Ma niigi olin vaktsiini suhtes väga kõhklev ja kui nägin, et olin broneerinud endale aja 16.06 kell 18:06, siis mulle karjusid silma ainult 666 ja see tundus halb enne. Võib-olla oligi, aga millegi muu suhtes, sest eelmisel kuul jõudsin lõpuks vaktsineerima ja sellega ei kaasnenud ühtegi kõrvaltoimet peale valusa süstikoha, isegi münt ei jäänud õla külge kinni.\nMe päriselt tegime peres mündikatsed ära ja mu kevadel vaktsineeritud ema süstikoha külge hakkas münt väga hästi, mitme teise koha peale ka. Vaktsineerimata vend oli samuti “magnetiline”. Mina oma kuiva nahaga ei võtnud ühtegi münti külge, aga pärast sauna oleksin võinud neid niiskele nahale ritta laduda. Mitte ainult münte, vaid ka 50-sendiseid, mida magnet ei võta. Kes on vaadanud tõestusvideoid magnetilistest süstikohtadest ja on mõelnud, et kasutatud on läbipaistvat teipi või muud sellist, siis ei pea sugugi nii palju vaeva nägema. Kes on neid videoid aga tõsiselt võtnud, siis kas pole huvitav “magnet” see vaktsiin, mis tõmbab enda külge nii kaheeuroseid, 20-sendiseid kui ka külmikumagneteid?\nRõhutan, et ma pole vaktsiinipooldaja ega vastane ning aktsepteerin iga inimese valikut, ent umbluud (muudab magnetiliseks, kiibistatakse, valitsus jälgib jne) ma ei usu ja selle levitamist peab tobedaks. Samuti ei usu ma seda, et vaktsiinid on täiesti ohutud, nii et ma ei poolda ka nende pealesurumist. Pooldan valikuvõimalust ja -vabadust, aga tunnistan, et mul on praegu hea meel, et minu ümber olevad inimesed on valinud vaktsineerimise. Loodan südamest, et see kaitseb neid praegu, sest kõik mu pereliikmed on mu lähikontaktsed, ka minu 84-aastane vanaema…\nNiisiis, ööl vastu reedet (20.08) nägin unes, et pidime minema Silveriga lennuki peale, aga mind ei lastud väravast edasi, sest seal hakkas kollane tuli põlema, mis andis teada, et mul on e-koroona. Pidin jääma ootama meeskonda, kes mind uuesti testib. Unenägu oli pikem, aga see oli see osa, mis meelde jäi. Hommikul ärkasin paistes kurgu tundega ja mõtlesin, et seetõttu nägingi sellist und, alateadvuse hirm või nii, kuigi ma pole koroonat otseselt kartnud. Pärast hambapesu läks imelik tunne üle ja mingeid kahtlusi see minus ei tekitanud. Edasi läksin sõbranna juurde hommikukohvi jooma ja rääkisin talle ka oma unenäost. Heitsin isegi nalja, et äkki mul ongi praegu koroona… Appi, kui hea nali, haha! Päris nõme oli talle paar päeva hiljem helistada ja öelda, et ma ei tunne lõhna ega maitset…\nLaupäeva hommikul oli samuti neelus imelik tunne, otseselt valus ei olnud, aga miski häiris. Ka see läks kiiresti üle, nii et läksin muretult maale sauna. Nagu igal laupäeval, tegi sama ka õde lastega, vanaema, onu – meid oli kokku neliteist… Mitte siis saunas, seal käisime ikka eraldi, kuid majas olime lähestikku ja sõime kooke, mille mina lahti lõikasin. Päris ükshaaval me aga ka saunas ei käi, nii et mina võtsin leili koos vanaemaga… Enne seda maitsesime veel samast pudelist alkoholivaba õlut, mina esimesena, siis vanaema ning edasi jõi seda onu. Koju tulin ma nelja lapsega, ainult et kaks neist on õe omad, kes tulid paariks päevaks külla. Etteruttavalt ütlen ära, et saan nüüd pikalt tädirolli täita.\nIgatahes, laupäeva õhtuks läks nina kinni, aga ei midagi sellist, millest ninasprei poleks jagu saanud. Järgmisel hommikul oli pea uimane, kraadiklaas näitas 37,2 kraadi, isu ei olnud, kohv maitses imelikult… Lõuna ajal sõin pitsat, mis tundus vana, sest see oli nii kuiv ja maitsetu. Läti värsked soolakurgid olid sama maitsetud. Eelmisel päeval maalt kaasa võetud koogitükk polnud ka enam hea. Pärast kolmandat käiku koitis, et äkki pole asi toidus. Hakkasin kõike proovima – ploomi, juustu, apelsinimahla – aga ei midagi, ma ei tundnud maitset. Paar tundi hiljem kadus ka lõhnataju. Mul ei olnud sellist nohu ega ninakinnisust, et oleksin saanud sümptomid selle kaela ajada. Mul ei ole varem ühegi nohuga sellist asja ka olnud, et ma üldse maitset ega lõhna ei tunne. Isegi mitte õrnalt. Mitte midagi. Null!\nMinu sisetunne hakkas maitsemeele kadumisega ütlema, et mul on koroona, Silveri jaoks oli kahtlane aga see, kui kuulis pühapäeva õhtul, et mul on 38 kraadi palavikku. Viimati olin nii kõrges palavikus siis, kui Kolmas oli väike beebi ja mul oli rinnapõletik. Koroonat ta siiski ei tahtnud uskuda, lihtsalt oli üllatunud, et mul ka kraadiklaas nii suuri numbreid näitab.\nPühapäev möödus mul peamiselt pikali olles, enesetunne kõige parem ei olnud. Esmaspäev oli täpselt samasugune. Hommikul näitas kraadilaas 37,2 ja õhtul 38, suurema osa ajast olin voodis, vahepeal käisin vaid Rakveres testimispunktis ning järgmine päev saingi vastuse, et olen Covid-19 positiivne. See ei tulnud mulle enam üllatusena, aga ma siiski lootsin viimase minutini, et tulemus on negatiivne, sest ma olin nii paljude inimestega kokku puutunud. Kui vastust nägin, siis mul oli enda koroonast suva, esimeseks emotsiooniks olid hoopis süümepiinad ja hirm lähikontaktsete pärast. Enne laupäeva liikusin ka ringi ja lisaks enda perele muutsin lähikontaktseteks Silveri vanemad, enda naabrinaise, sõbranna…\nTäna on kõigil viimasest kontaktist 7-10 päeva möödas. Kõigil peale laste, kes minuga koos isolatsioonis viibivad – nemad on hoopis sama kaua minuga igapäevases kontaktis olnud. Jumal tänatud, siiani on kõik terved ja ma loodan, et nii jääb ka. Vaktsineerimata naabrinaise viisin päev enne sümptomite tekkimist Rakverre arsti juurde, aga tema kasutas BioBlocki ja usub, et see kaitses teda. Mina usun, et vaktsiinid kaitsesid teisi. Õel ja vennal ehk lihtsalt veab ning lastel on iseenesest suurem lootus pääseda kergelt. Võimalik peiteaeg ei ole küll veel päris möödas, aga tänaseks saab ikkagi juba kergemalt hingata. Igas mõttes.\nMinnes tagasi teisipäeva juurde, siis sel päeval oli mul palju parem olla, palavik oli kadunud, pea selge ja energiat oli ka. Jaksu küll mitte, aga vähemalt oli lihtne ärkvel olla. Järgmisel päeval olin aga jälle udus, sest mul tekkis läbi maski hingamise tunne. Igal pool oli õhk ühesugune: umbne, soe, kuiv, hapnikuvaene. Sügavalt sisse hingates läksid kopsud ainult seest soojaks, hapnikku ei tulnud. Kui ma veel päriselt maski ette panin (koeraga õue minemiseks), siis ma oleks üldse nagu läbi padja hinganud. Mul ei olnud õhupuudus küll nii suur, et oleksin paanikasse läinud, aga väga ahistav oli siiski olla. Õnneks kestis see ainult neljapäeva õhtuni, siis mul hakkas hetkega nii hea, nagu ma polekski üldse haige. Isegi jaks oli tagasi. Kasutasin kohe võimalust ning tegin merisea ja rottide puurid korralikult korda (vana allapanu viskasin ära, puurid pesin duši all puhtaks), sest kerge koristamise jaoks ei ole mul enam nina – ma ei saa aru, kas piisab saepuru sõelumisest või on hais nii tugev, et tuleb kõik ära vahetada. Pärast jalutasin veel Dingoga kolm kilomeetrit ehk rohkem kui eelneval kolmel päeval kokku.\nTegelikult ei ole mul jaks päris tagasi, aga neljapäeva õhtust pole enam seda ka olnud, et mul paari kausi pesemise peale kõik lihased nõrkusest värisema hakkaks. Nüüd ma olen pigem kergelt uimane ja väsinud, nagu tavaliste külmetushaiguste ajal, kui nina on kinni ja pea paks. Praegu on ka nina veel veidi kinni, aga samas ei ole mul isegi mitte väikest nohu, pigem on nina seest liiga kuiv. Seda ma tunnen, et kuskil nina taga on kõik paistes ja hommikuti on kurgus üht-teist, mida välja köhatada, nii et päris möödas kõik ei ole, kuid haige ma ka välja ei näe. Enesetunne on muidugi kõikuv ja kaheksatunniseid tööpäevi ma ilmselt veel ei jaksaks teha, aga nädala pärast vast juba jaksan.\nMa oleksingi pidanud kolmapäevast tööpraktikaga alustama, aga see lükkus nüüd edasi. Haige pole ainult mina, vaid mu tulevane juhendaja ka. Mul oli eelmisel teisipäeval proovipäev, kus olime külg külje kõrval, jagasime tööriistu ja veetassi… Ei oska öelda, kas nakatasin mina teda või tema mind või nakatas keegi kolmas meid. Meil mõlemal tekkisid sümptomid samal ajal ja me kumbki ei tea, et oleksime koroonahaigega kokku puutunud. Mina käisin eelnevatel päevadel ainult poes ja sõitsin laevaga Soomest koju, kuid läksin autost otse kajutisse, mis oli juhuslikult nii lähedal, et kõndisin vaid kaks korrust kõrgemale ja kohe koridori alguses olimegi sihtpunktis, ma ei puutunud sellel teel kellegagi kokku. Tema käis ka ainult poes ja ühel vabaõhuüritusel, kus kellegagi otsest kontakti ei olnud. Tee nüüd selgeks, kust asi alguses sai, eks! Võimatu.\nMu tulevane juhendaja, kes on ühtlasi mu sõbranna peika, põeb oluliselt raskemalt, aga siiski koduseinte vahel. On see sellest, et ta pole ühtegi süsti saanud või on see lihtsalt juhus, ei tea, aga meie mõlema poolt (tema poolt rohkem, sest nad musitasid) lähikontaktseks muudetud sõbranna on praegu terve, nii et võib siiski oletada, et vaktsineerimisest on kasu. (Teadusuuringud muidugi ka kinnitavad seda, aga oma kogemus on ikka oma kogemus.) Mina igatahes ei tahtnud, et Silver tuleb mulle koju appi ja nakatub ka, parem saagu vaktsiini teine osa kätte ja loodetavasti aitab see tal terveks jääda.\nKui lapsed on siin nakatunud, siis nad põevad märkamatult või väga kergelt, nagu enamus lapsi ikka. Viieaastane õetütar kurtis teisipäeval, et tal on kõhuvalu ja oksehäda, jäi nuttes magama, aga ärkas pärast hea enesetundega. Ja väikese nohuga, mis on tal siiani. Minu Teine kurtis ka kahel päeval kõhu- ja peavalu ning oli näost ära, nii et midagi tal viga oli. Teised kaks on aga korras ja maale jäänud lapsed ei kurda ka millegi üle, vastupidi, nad on väga õnnelikud, et sedasi kümneks päevaks vanaema juurde said jääda, hehee. Vedas neil, jah. Teine siin juba pani paika, et järgmise suvevaheaja alguses on tema kümme päeva vanaema juures ja teised sel ajal seal ei käi – kõik peab ikka võrdne olema! Loodan lihtsalt, et siis toimub see kõik vabatahtlikult, mitte koroona pärast.\nPilt, mis kirjeldab mu viimast nädalat kõige paremini.\nKindlalt väita ei saa, aga kahtlustan, et hoopis Dingo põdes siin koos minuga. Ta on pühapäevast olnud minu kõrval igal hetkel, minu peal maganud, mind musitanud ja kolmapäevast muutus ta ise loiuks ning magas isegi rohkem kui mina. Nina jooksis tal ka vett ja ta tundus soojem kui muidu. Neljapäeva õhtuks oli tal parem, mängutujugi tuli sisse tagasi, ja reedeks oli kõik korras. Isegi liiga korras ehk energia ei mahu enam tema sisse ära. Oh jah, tahaks ka sellist energiat…\nMis ma oskan lõpetuseks öelda, õppige taas minu vigadest ja ärge muutuge liiga julgeks – kui ikka kurgus kraabib, siis olge kodus või vähemalt ärge jooge oma vanaemaga samast pudelist ega minge temaga sauna.\nKes on hetkel haiged, siis kiiret paranemist teile!\nPS. Unenägu võib tõlgendada nii, et lennukile minek sümboliseerib uut algust (töökohta), mille koroona edasi lükkas (kollane tuli, punane oleks mind lennukist maha jätnud), aga kokkuvõttes läheb kõik siiski hästi.


ALASELJAVALU SEISTES VõI KõNDIDES: PõHJUSED JA RAVI - MEDITSIINI- -\nSoojuspakkide kaalulanguse ulevaated.\nÕlakinnituse kasutamise eelised 1. Kaitse Sportlaste jaoks, kellel on juba mängitava spordiala olemuse tõttu suur vigastuste oht, on hädavajalik iga hinna eest oma õlgu kaitsta.\nÕlarihma tugi tagab minimaalse liikumise ja hoiab ala kaitstud edasiste kahjustuste eest, eriti vigastuste korral. Vigastuste ennetamine Õlarihma kandmine võib olla kasulik mitte ainult sportlastele.\nGeneetiliste häiretega inimestel võivad olla nõrgad õlad. Nad võivad kaaluda trakside kandmist, et vältida vigastusi nõrkades kohtades. Õlarihm on kasulik ka neile, kellel on varem olnud õlavigastusi ja kes sooviksid haavatavale alale täiendavat tuge. Kokkusurumine Õlarihma survestamine on tohutult kasulik, kuna see suurendab naha retseptoreid ja aitab ajul õla asendit paremini mõista.\nSuuremate suuruste korral ei pruugi see töötada. Allpool on loetletud mõned eelised, mida võite loota kogeda, kui hakkate õlarihma kandma. Õlakinnituse kasutamise eelised 1.\nSee treenib meelt vältimaks probleemsete alade pingutamist või ülepingutamist konkreetsete ülesannete ajal. Kompressioon paistes liigestel leevendab ka valu, leevendades põletikku.\nVõidelda purunemisi Murdude või luude purunemise korral on õla kinnitusrihm abiks õla liikumatuks muutmisel.\nViited Enamik inimesi, kes joovad kuuma vett, teevad seda oma tervise terviklikuks parandamiseks. Nende eesmärk on juua kuuma vett esimese asjana hommikul ja vahetult enne magamaminekut. Kuid kas see tõesti aitab?\nSee piirab liikumist ja võimaldab vigastatud inimesel kiiremini taastuda. Breket kontrollib ka käte liikumist pingutavate tegevuste ajal, et teid turvaliselt hoida. Treeningu tugi Mõnikord suruvad andunud sportlased end järgmise vahe-eesmärgi saavutamiseks liiga tugevalt.\nKriitiliste lihaste dislokatsiooni või rebenemise oht on sellistel juhtudel üsna suur. Treeningu soojuspakkide kaalulanguse ulevaated õlarihma kandmine pakub elutähtsat tuge ja hoiab ära ka soovimatuid õnnetusi.\nTaskukohane Õlaklambrid pole kallid ja kvaliteetset toodet saate hõlpsalt endale lubada, ilma et taskus suurt auku põletaks. Mitu suuruse valikut Igas vanuses ja suuruses inimesed saavad kasutada õlarihma. Parimad mudelid on erineva suurusega ja mõeldud igasuguste kehakujude jaoks. Niikaua kui ostate endale sobiva suurusega, pakub õlatugi kindlasti maksimaalset tuge. Ei pea kandma 24 × 7 Kui arvate, et õlarihm töötab nagu kips ja seda tuleb pidevalt kanda, siis mõelge uuesti.\nÕlarihm on rehabilitatsiooniseade, mis aitab vigastatud õlal terveneda. Paljud sportlased kannavad ühte mängides või treenides ja võtavad selle kohe pärast lõpetamist maha.\nErinevatel õlarihmadel on kolm tugitaset. Oma tasemele sobiva valimiseks peate neid tasemeid tundma. Lisateavet selle kohta, millist tuge võite igalt tugitasemelt oodata. Erinevatel õlgadele mõeldud tugede tasemed 1. See tähendab kerget tuge kergematele vigastustele, näiteks kergele venitusele või õlale.\nVõite muretult kanda 1. Kompressioon aitab toetada pehmeid kudesid ja liigeste joondamist, pakub soojusteraapiat ja suurendab vereringet. See annab teile ka reguleeritava kokkusurumise, mis võib aidata mõõdukate nihestuste ja ebastabiilsete liigeste korral.\nNende hulka kuuluvad sidemete rebendid, lihaste venitused ja venitused ning habras liigesed. Jah, me teame, et ei saa oodata, kui ostate uhiuue õlarihma ja jõuate uue entusiasmiga jõusaali.\nAga oota. Mida peaks otsima õlavarre ostmisel soojuspakkide kaalulanguse ulevaated. Suurus Nagu varem selgitatud, on õlatugesid mitmes suuruses.\nNeed suurused varieeruvad margiti. Enne õlarihma ostmist on vaja ennast õigesti paigaldada. Pange tähele ka seda, et mõned mudelid pakuvad kõigile soojuspakkide kaalulanguse ulevaated disaini. Enne ostmist veenduge, et teie mõõtmed vastavad tootja toodud tabelile.\nPärast söömist kõhukrambid määratlus Kõhuvalu on reeglina valu, mis tekib vasakul või ülakõhu keskel.\nKolmekambriline artroos on teatud tüüpi artroos, mis mõjutab tervet põlve.\nMaterjal Neopreenist õlakinnitused on kõige hingavamad ja mugavamad ning hoiavad teid jahedas ka siis, kui teete higi. Need on ka masinas pestavad, nii et te ei pea hügieeni pärast muretsema. Kujundus Sõltuvalt mudelist töötavad õlarihmad tavaliselt stabilisaatorite või immobilisaatoritena.\nStabiliseeriv õlarihm on mõeldud pakkuma tuge, võimaldades samal ajal säilitada oma käe liikumiseks paindlikkust. Liikumisvõimetu klamber piirab kogu liikumist, et aidata raskematest vigastustest taastuda. Toetuse tase Kontrollige oma traksidega toetuse taset. Igapäevaseks kasutamiseks ja piiratud toeks peaks 1. Kui aga teie vigastus on raskem, võite oma tervisenõustajaga konsulteerides valida suurema toetuse.\nPeavalu riski vähendamiseks ja kodus leevendamiseks võite teha mitmeid samme.\nSee võimaldab teil vastavalt vajadusele nautida soojuse või külma ravi. See oli meie Loodame, et leiate oma vajadustele kõige paremini sobiva ja taastate enesekindluse, et taas tervislikult ja aktiivselt rasva kadu ime.


Sepp: palk vaid töö eest - mõttetu - Delfi\nSepp: palk vaid töö eest - mõttetu\nRiigikogu põhiseaduskomisjoni liige Evelyn Sepp ei näe kodanikuettepanekul, et parlamendi liikmetele võiks palka maksta vaid tööl viibitud aja eest, erilist mõtet.\n"Ei näe paraku sellisel muudatusel mingit lisaväärtust. Eesti väikeses ühiskonnas peaks hoiduma sellisest formaalsest lihtsusest. Ühiskondlikku kaalukuse mõõtmise viimine nö tükitöö alusele oleks suur samm tagasi. Paraku on Eestis rohkem kui 101 probleemi ja vaatamata kriitikale ei korralda keegi selle 101 saadiku tööaega paremini kui nad ise," ütles Sepp Delfile.\n"Paraku tuleb ka täna ette olukordi, kus inimesed ei tunne suurt osa oma rahvasaadikutest ei nime ega nägupidi ja kuulevad nende nimesid peaaegu esimest ja viimast korda vaid siis, kui avaldatakse järjekordset statistikat istungitest osavõtu kohta ..."\nPortaalis osale.ee tegi kodanik Reigo Kimmel ettepaneku, et riigikogu liikme palga võiks 30-50 protsendi ulatuses seostada saadikute kohalkäimisega riigikogu istungitel.\nKimmel märgib, et riigikogu liikmed saavad vastavalt riigikogu liikme staatuse seadusele 4-6 kordset Eesti keskmist palka, olenemata sellest, mitu korda saadik riigikogu istungitel osalenud on.\n"Kuigi riigikogu liikme tegevus on veidi teiseloomuline kui kohalikul tasandil tegutsevatel rahvasaadikutel, võiks ka riigikogu liikme palga 30-50% ulatuses seostada tema kohalkäimistega riigikogu istungitel," märgib Kimmel.\nPõhjendatud istungitelt puudumised ettepaneku autori sõnul siiski arvesse ei läheks.


Timo Paberit: Visiit toimib ettevõtja jaoks reaalsuskontrollina | Visiidid.ee\nTimo Paberit: Visiit toimib ettevõtja jaoks reaalsuskontrollina\nTimo Paberit on Biometric OÜ juhatuse liige ja asutaja. Tegemist on meditsiinitarvikuid tootva ettevõttega. Kitsamalt on fookus suunatud hambaimplantaatidele. „Olen suukirurg ja implantoloog, kes annab pidevalt loenguid mitmel pool maailmas. Seetõttu tundus loogiline jätk loobuda teiste brändide heaks töötamisest ning luua oma bränd ja toode, mida ülesse ehitada,“ selgitab Paberit ettevõtte tekkelugu. Ta toob välja, et on riiklikku äridelegatsiooni kuulunud kolmel korral. „Endise peaministri Taavi Rõivasega käisin Jaapanis ja Singapuris ning ettevõtlusminister Liisa Oviiriga samuti Jaapanis,“ täpsustab Paberit.\nTa sõnab, et on välisvisiitidel käinud eesmärgiga mõista huvipakkuvate sihtriikide ärikultuuri. „Viibimine võõras keskkonnas ja vahetu info kogumine on ettevõtja jaoks hindamatu väärtusega,“ on Paberit veendunud. Tema jaoks on tähtis seegi, et riikliku äridelegatsiooni koosseisu kuuluvad mitmekülgse taustaga inimesed, mis loob võimaluse teiste ettevõtjate kogemustest ja teadmistest õppida. „Ettevõtja igapäevatöö on kiire ja muude toimetuste kõrvalt on keeruline teiste firmajuhtidega kontakti võtta ning paluda info jagamist ühe või teise riigi kohta. Fookus on mujal ja kõik on hõivatud isiklike asjadega. Visiitidel võetakse aeg tavaliselt pisut maha. Toimuvad ühised koosviibimised ja nende käigus võib tekkida väga kasulikke kontakte,“ teab Paberit isiklike kogemuste põhjal öelda.\nPõhjusel, et Biometric OÜ tegutsemisvaldkond on spetsiifiline, keskendutakse eeskätt eksportturgudele. „Täna oleme sihikule võtnud Kagu-Aasia turu, sest sealne rahvaarv ja keskklassi järjest parem toimetulek tingib selle, et nõudlus meie toodete järele aina suureneb,“ selgitab Paberit. Täpsemalt on fookus suunatud Filipiinidele, mis on Paberiti sõnul Aasia riikidest ehk kõige euroopalikum. Lisaks elab Filipiinidel umbes 100 miljonit inimest, muutes selle äärmiselt atraktiivseks turuks. Samuti on Biometric OÜ kliente leidnud Kambodžas. „Hetkel olemegi Kagu-Aasia riikidest esindatud kahes kohas – Filipiinidel ja Kambodžas. Kui suudaksime need turud edukalt vallutada ja ära teenindada, oleksime juba üsna edukad,“ ütleb Paberit lootusrikkalt.\nKohaliku ärikulutuuri kiirkursus välisvisiidilt\nTa märgib, et ehkki Filipiinidele laieneti omal jõul, oli protsess keeruline. „Oma toote või teenusega välisturule sisenemine on eriti raske alustava ettevõtja jaoks. Välisvisiitide oluline kasu seisneb selles, et sul on võimalus viibida kõrgete riigiesindajatega huvipakkuvas sihtriigis ja õppida justkui kiirkursuse korras tundma kohalikku ärikultuuri. Välisvisiidid pakuvad suurepärast võimalust saada esmaseid teadmisi enne järgmiste sammude astumist,“ toob Paberit välja. Ta lisab, et Eesti ettevõtted peavad aina sagedamini mõtlema ekspordile, sest ühel hetkel jääb Eesti turg lihtsalt liiga väikeseks. Ometi pole välisturgudele laienemine lihtne ülesanne. „Tänu visiitidele on võimalik enda olemasolevatelt kontaktidelt või koostööpartneritelt saada rohkem tähelepanu. Kuulumine riigi äridelegatsiooni on teatud kultuuriruumides tõeline kvaliteedimärk ja näitab ettevõtja usaldusväärsust. Vähemalt Aasias on see niimoodi. Kui ettevõtja läheb üksi õnne proovima, ei pruugi teda saata suur edu, kuid kuulumine äridelegatsiooni lisab teatavat usalduskrediiti,“ selgitab Paberit.\nBiometric OÜ on välisvisiitide tulemusena saanud palju kasulikke kontakte. „Teame, kelle poole vajadusel pöörduda ja nõu küsida. Ehkki me pole välisvisiitide tulemusena saanud veel konkreetset lepingut, on visiidid meie jaoks kindlasti täitnud enda eesmärki. Oleme loonud tugeva kontaktvõrgustiku ettevõtete ja investoritega. Ühtlasi on tänu visiitidele tekkinud turgudest parem arusaam. Teame, mida võiks potentsiaalne klient konkreetsel turul oodata ja milline on kohalik ärikultuur,“ tõi Paberit välja. Ta on veendunud, et välisvisiitideta oleks oluliste kontaktide loomine palju keerulisem. „On suur vahe, kas hakata üksinda oma kontaktide abil järgmiste isikute poole pöörduma või saad osaleda üritusel, kus kõik sinu jaoks olulise sektori võtmeisikud on kohale kutsutud. Välisvisiitide raames saad kohtuda just õigete inimestega ja hoida seeläbi kokku palju väärtuslikku aega,“ sõnab Paberit.\nEnne laienemisotsust külasta sihtturgu\nTa toob välja, et ettevõtjal on väga lihtne langeda romantilise kujutluse lõksu mõnest turust või sihtriigist, kuid visiidid võimaldavad aru saada reaalsest situatsioonist. Tekib võimalus vestelda kohalike ettevõtjate ja saada objektiivne pilt. „Väga sageli on kujutlus ja reaalsus nihkes. Minu jaoks seisneb visiitide suur väärtus selles, et need võimaldavad kujutluspildist välja astuda. Visiidid aitavad lõhkuda romantilist kujutlust, mis võib viia halbade äriliste otsusteni. Üksnes ise kohapeal viibides saad objektiivse vaate,“ selgitab Paberit.\nTa toob välja, et visiidid on teda inimese ja ettevõtjana mitmekülgselt harinud. „Näiteks pole mõnel turul kohta ettevõtete jaoks, kellel puudub pikem ajalugu ning kelle toode pole ülemaailmselt tuntud. Visiit toimib ettevõtja jaoks reaalsuskontrollina. Tark ettevõtja saab visiidi tulemusena aru, kas konkreetsele turule on mõtet laieneda või pole sinna mõtet trügida,“ toob Paberit välja. Ta lisab, et välisvisiidid on olulised eksportturgude järjestamiseks. „Selge on see, et ekspordi eesmärk on müüa toodet igal pool võimalikult palju ning olla igal pool võimalikult edukas. Ometi on oluline, millises järjekorras minna ja hakata turge vallutama. Visiitide käigus mõistab ettevõtja, millised on potentsiaalsete klientide ootused tootele või teenusele,“ sõnab Paberit.\nLõpetuseks soovitab Paberit huvipakkuvat sihtturgu enne otsuse langetamist – kas sinna on mõtet laieneda või mitte -, kindlasti vähemalt korra eelnevalt külastada. Välisvisiit pakub selleks suurepärast võimalust. „Näiteks Jaapani puhul otsustasime enda ettevõttega, et meie toode konkreetse turu jaoks veel piisavalt küps pole. See on väga hea tagasiside! Sama kehtib Singapuri kohta. Tänu välisvisiitidele saime kinnitust, et praegu on veel vara nendele turgudele minna. Vaja on koguda ajalugu ning positiivset tähelepanu. Teisisõnu ennast oma tootega õigustada. Alles siis on mõtet nendele turgudele minna. Samuti on Jaapanis ja Singapuris bürokraatlikud sisenemisbarjäärid väga kõrged. Sain tänu visiitidele palju parema ülevaate erinevate regulatsioonide ja täiendavate kulude kohta. See info oli abiks otsustamisel, et nendele turgudele me hetkel ei lähe,“ kirjeldas Paberit isiklikku kogemust.


Mida teha juhiga, kes tekitab intriige? - Meeskonnakoolitused, motivatsioonikoolitused ja juhtimiskoolitused\n18/11/2019 Kommentaare pole\nHiljuti avastasin, kuidas Motivaatori blogisse on sattunud lugeja, kes on kasutanud Googlis otsingusõna “Mida teha, kui juht tekitab intriige?”. Hetkeks vaatasin sellele jahmunult otsa, aga siis tasapisi hakkasid meenuma olukorrad, kus osalejad on “ümber nurga” sarnaseid asju küsinud.\nJuhiks saavad inimesed, kes pole juhiks valmis\nMõtleme korraks koos mõiste “juht” peale. Ajalooliselt vaadates peaks juht olema keegi, kes juhib “karja”. Loomakarjas on juht see, kes hoolitseb karja eluspüsimise eest. Hõimudel olid juhid ja hõimuvanemad, kes hoolitsesid hõimu eluspüsimise eest. Järelikult peaks olema juhi rolliga kaasas alati hoolivus oma karjast või hõimust – huvi nende pikaajalise eluspüsimise ja efektiivse koostoimimise vastu.\nKahjuks pole paljudel äriorganisatsioonide juhtidel seda rolli. Kui “vanasti” sai juhiks kõige tugevam või kõige nutikam grupi liige, keda grupp aktsepteeris (jah, sageli kahjuks ka füüsilist vägivalda (oma füüsilist tugevust) kasutades), ja kelle eestvedamisel võiks kari efektiivne olla, siis organisatsioonides ei vali grupi juhti mitte selle liikmed, vaid hoopis tulevase juhi ülemus. Ja siin on põhimõtteline viga – tulevane “juhi” ülemus ei pea ju selle juhi alluvuses töötama, tema isiksuslikke eripäraseid taluma ning äärmisel juhul ka emotsionaalset terrorit kannatama.\nJa nii võibki juhtuda, et juhiks saab oma loomuselt täiesti ebasobiv inimene. Ta võib olla oma valdkonnas täielik tipp, ja ta võib tööintervjuul oma tulevasele juhile ning personalijuhile kõikvõimalest mineviku saavutustest rääkida, aga tegelikult ei pruugigi temas olla päris juhi – liidri – omadusi. Loomulikult ei tea seda alguses ka tema “kari” – ka nemad loodavad, et on tehtud hea ning õige valik. Kahjuks alati see nii aga ei ole.\nIntriigide all võib olla ebakindlus ja võimujanu\nMa usun siiralt, et endaga heas kontaktis ja sisemiselt tasakaalus olev inimene ei vaja oma ellu intriige. Intriigide põhjuseks on üldjuhul alati mingisugune ebakindlus ja positsioonist tulenev võimujanu. Juhi ametiga kaasnevad paralleelselt mõlemad.\nKuna 99% juhtidest kasvavad välja spetsialistidest, siis on täiesti loomulik, et alguses ei teagi juhid, mida inimeste juhtimine tähendab. Sellest tulenevad jätkavad nad juhi ametis spetsialisti tööd lootes, et inimeste faktor laheneb kuidagi iseenesest (loe: inimesed on motiveeritud ja rõõmsad juhti aitama ning temaga koostööd tegema). Varem või hiljem hakkab aga juht märkama, et kõik ei ole nii roosiline – inimesed ei mängi kokku, on kuidagi eemale hoidvad ja halvemal juhul isegi vassivad jms.\nEndaga heas tasakaalus olev inimene läheneb sellistele olukordadele avatult ja objektiivselt – kutsub oma karja kokku ja püüab seal siis selgust luua. Sisemiselt ebakindel inimene seda aga teha ei julge. Ja seda vähemalt 2 põhjusel:\na) esiteks võib olla oma iseloomult pigem spetsialisti-tüüpi inimesega, kes põhimõtteliselt ei oska inimestega avatult ja siiralt ringi käia;\nb) ja teiseks, ebakindluse all kannatav inimene ei julgegi päris probleemide kohta aru pärida, sest ta kardab, et ei oska vastustega midagi peale hakata (kardab, et ta ei tule toime, jääb häbisse ning kaotab oma töötajate hulgas autoriteedi).\nNing selle asemel, et minna inimeste juurde avatud südamega, hakkab juht oma peas “pooltõdesid” inimeste käitumise kohta välja mõtlema. Kuna juhil puudub päris infole ligipääs (inimesed ise ju rääkima ka ei tule), siis võibki juht tõlgendada nende käitumist pahatahtliku ja vaenulikuna. Ja siit võib hakata juhi ristiretk kättemaksus ja enese maksma panemiseks. Ta võib hakata end oma meeskonnast veelgi distantseerima uskudes, et neid inimesi ei saa usaldada ja kõik soovivad talle ning tiimile halba. Ta hakkab oma peas vastanduma inimestele, kes tema hinnangul liigset kritiseerivad ning ebamugavaid teemasid tõstatavad.\nTöötajatele võib omakorda tunduda, et juht on täitsa ära keeranud – tekitab probleeme, ülbitseb, võimutseb ja ei kuula inimesi. Seega, vastastikuste intriigide allpõhjuseks võib olla üldsegi vähene kommunikatsioon.\nVõimujanu kui sisemise lapse haav\nVeidi halvem olukord on usutavasti juhiga, kellel on näiteks lapsepõlvest mingi allasurutuse trauma/haav, ja ta näeb nüüd värskes juhi ametis head võimalust “kätte maksta”. Nüüd on tema see, kes “käsib, poob ja laseb”: “Te tegite minuga väiksena nii, nüüd on minu kord teiega nii teha”.\nLoomulikult toimub see kõik alateadlikul tasandil (võib-olla mõnel raskemal juhul ka teadvustatud tasandil), ja pealispinnal võivad töötajad näha ainult mingit imelikku juhi käitumist. Keegi ei saagi päris täpselt aru, mis juhil viga on – miks ta võimutseb, miks ta inimeste vastu nii kriitiline ja ülbe on? Keegi ei tea, et seal taustal on võimujanu, mida pisikene sisemine poiss või tüdruk on ihaldanud aastakümneid. Ja nüüd on siis saabunud aeg seda kasutada. Ning tema töötajad on lihtsalt tema pahaaimamatud ohvrid.\nMida teha juhiga, kes tekitab intriige\nSee on muidugi väga hea küsimus. Ja esimene mõte on loomulikult, et mitte midagi ei saagi teha, sest eespool kirjeldatud viisil käituval inimesel on sageli nii tugevad kaitsemüürid (ego), mis ei anna isegi võimalust sellistel teemadel arutleda. Igat katset käsitleb egoga samastunud juht rünnakuna tema kui isiku vastu, millele tuleb tulihingeliselt vastu võidelda. Ja piisab paarist korrast, kui mõni töötaja üritab teatud teemadele tähelepanu juhtida, ja saab selle eest kiiresti emotsionaalselt “karistada”, jõuab meeskond olukorda, mida võib nimetada “vaikivaks organisatsiooniks” – kõikidele on peamine probleemi allikas teada (juht), aga kõik teevad nägu, nagu kõik oleks korras.\nOlen paaril korral kokku puutunud olukorraga, kus näiteks töötajad on juhile salaja koolituse tellinud. Tõsijutt! Olen läinud tegema meeskonnakoolitust, kus personalijuht on koos töötajatega enne koolitust öelnud, et see on väike kattevari – tegelikult oleks nendele vaja juhtimiskoolitust, aga juht (või juhid) ei ole nõus ühelegi minema, sest nende enda arvates on ta ideaalne juht, kellel pole enam midagi juurde õppida. Ja muide, ühel korral lõppes see täitsa hästi: rääkisime palju juhtimisest meeskonnakoolituse valguses, ning lõpus tuli juht ise küsima eraldi juhtimiskoolituse kohta.\nTeisel juhul kahjuks nii hästi ei läinud, sest juht “hammustas” päeva lõpuks läbi, mis värk on, ja tuli hoopis irooniliselt koolituse lõpus küsima, kas kogu koolitus käis tema isiku ümber või oli kellelgi teisel siit veel midagi õppida?\nKriis mõjub alati hästi\nAlati on olemas ka lootus, et juht jõuab oma tööga tupikusse ja hakkab ise lahendusi otsima. Tean ka selliseid juhtumeid, kus halva mainega juht 2-3 aasta jooksul totaalse pöörde eneses läbi viib. Ja seda heas mõttes!\nSelle eelduseks on muidugi see, et juhil on tekkinud eneseteadvustamise (enese peegist vaatamise) võime ning soov, mistõttu hakkabki ta vastuseid otsima hoopis enda seest, mitte ei otsi süüdlasi enda ümber. Loomulikult ei puuduta see inimesi ainult juhi ametis- sama kehtib kõikidel elualadel, ka (ja mõnikord eriti) koolitajatel.


Riigieelarvesse jääb sisse alkoaktsiisi tõus algselt plaanitud määras - Kõik\n"Koalitsoon leppinud kokku, et alkoholi aktsiisitõusu kärbitakse veebruaris ja eks riigikogu peab selle ära menetlema jaanuaris," sõnas peaminister Jüri Ratas.\nJärgmise aasta riigieelarve võetakse vastu algselt kavandatud kujul, kus alkoholi aktsiis tõuseb algselt kavandatud mahus, vahendas BNS.\nAlkoaktsiisi alandamine poole võrra nagu soovis Isamaa ja Res Publica Liit (IRL) lahendatakse seadusemuudatusega järgmise aasta alguses ja sellekohase seadusemuudatuse ettepaneku andis kolmapäeval koalitsiooni nimel riigikogus menetlusse IRL-i fraktsiooni aseesimees Priit Sibul.\nEelnevalt oli alkoholi aktsiise puudutav muudatus kukkunud läbi rahanduskomisjonis. "Ma ei näe tõesti seda võimalust, et riigikogu peaks kiirkorras koos selle eelarvega minema ka alkoholi aktsiise langetama. Ju siis see toimub jaanuaris ja eelarve võetakse praegu vastu põhimõttel, et alkoholi aktsiisi langetamist pole," ütles peaminister Jüri Ratas kolmapäeval rahvusringhäälingule (ERR). "Aga tegelikult on koalitsoon leppinud kokku, et alkoholi aktsiisitõusu kärbitakse veebruaris ja eks riigikogu peab selle ära menetlema jaanuaris," lisas Ratas.\nJärgmise aasta riigieelarve kolmandale lugemisele võtmiseks ja vastu võtmiseks on eelnevalt vaja vastu võtta eelarve aluseks olevate maksude seadused ning riigieelarve õigeagseks kinnitamiseks neid riigikogu enam vastu võtta ei jõua.\nAlkoaktsiisi vähendamiseks koostatakse uus, eraldi aktsiise puudutav seadus. "Siin on olemas lahendused, kuna aktsiisitõus oli planeeritud veebruaris ja selle aja jooksul on võimalik alustada uus seadusemuudatus ja riigikogus menetleda kooskõlas kõigi heade tavadega," ütles IRL-i liider Helir Valdor Seeder.


Õhuniisutaja päästab talvel kuiva õhu käes vaevlejad - Äripäev\nÕhuniisutaja päästab talvel kuiva õhu käes vaevlejad\nParimaks suhteliseks niiskustasemeks elu- ja tööruumides loetakse 40?60%. Kütteperioodil langeb see keskmiselt 30%ni, väga kuiva õhuga ruumides on õhuniiskus koguni alla 20%. Liiga kuiv õhk põhjustab tolmu lendumist, naha kuivamist ja hingamisteede haiguseid.\nPaar kuud müügil olnud Itaalia päritolu õhuniisutaja Ultrasonic 3500 on mõeldud 10?30m2 elu- või kontoriruumide niisutamiseks, tootes täisvõimsusel 0,4 liitrit auru tunnis.\nUltrasonic 3500 erineb teistest õhuniisutajatest oma tööpõhimõtte poolest. Lihtsam õhuniisuti töötab nagu elektriline veekeedukann ? kui vesi läheb keema, hakkab aparaadist auru tulema ning see niisutabki õhku. Ultrasonic 3500 puhul aurustatakse vesi ultrahelivibratsiooni abil alusmembraanil. Seejärel puhub ventilaator aurutolmu ümbritsevasse ruumi.\nEt õhuniisuti tööle hakkaks, tuleb paak vett täis lasta, seade vooluvõrku lülitada ja reguleerida niiskusandur soovitud protsendile.\nSeade töötab automaatre?iimil ? kui vajalik niiskustase on saavutatud, õhuniisuti töö peatub ja alustab uuesti tööd, kui niiskus langeb alla etteantud piiri.\nVeepaaki tuleb täita vastavalt vajadusele, aktiivsel kasutamisel näiteks kord päevas. Ühe kuni kahe kuu tagant tuleb seadmes vahetada veefiltrit.\nUrmas Hiie ASist ETS Nord nentis, et inimesed ei ole õhuniisutajate olemasolust eriti teadlikud. Aasta algusest on ASil ETS Nord õnnestunud maha müüa paarkümmend õhuniisutajat. Lõviosa neist on soetatud kodudesse.


Mis Tayloril ja Tomil tegelikult valesti läks? - Filmid\nMis läks Taylor Swifti ja Tom Hiddlestoniga valesti?\nGetty pildid Kõrval Micki Spollen/25. aprill 2017 4:16 EDT/Uuendatud: 25. aprill 2017 9:00 EDT\nTaylor Swift on tuntud oma kiirete ja tuliste suhete A-List kuulsustega - ning kõigi hittlaulude - mis järgnevad. Ta on olnud seotud selliste kuttidega nagu Harry Styles, John Mayer, Joe Jonas ja viimati näitleja Tom Hiddleston. Vastavalt Tema, Kohtus Hiddleswift esmakordselt Met-galal 2016. aasta mais, samal ajal kui Swift kohtus veel Calvin Harrisega. Üks purunemine ja paar kuud hiljem paparatsod märgatud Swift ja Hiddleston kaisus Rhode Islandil. Sama aasta septembriks Us Weekly teatasid, et Hiddleswift oli lagunenud ja maailm jäi mõtlema: mis tõesti läks Taylor Swifti ja Tom Hiddlestoniga valesti?\nTaylor oli alles äsja vallaline\nKui Swift ja Hiddleston selle esimest korda maha lõid, oli Swift ikkagi Harrisega koos. Kui Swifti ja Hiddlestonit esimest korda koos pildistati, oli sellest möödunud vaid 13 päeva TMZ teatas Swift-Harrise purunemisest. Ja kuigi alguses tundus lahkuminek rahumeelsena, jõudis lõpuks kohale uudis, et võib-olla oli Swift petnud Harrise Hiddlestoniga. Harris varastas lehe (väga pikast) Swifti raamatust ja andis välja singli 'Ole' väidetavalt Swifti petmisviisidest. Mis iganes juhtus, liikus Swift väga kiiresti suhetesse Hiddlestoniga - ja see lõppes peaaegu sama kiiresti kui algas.\nMõne lühikese nädala jooksul oli Hiddleswift ametlik, nad tegid asju, mille tegemine võtab enamikul teistel paaridel kuud aega. Natuke üle nädala pärast Päike esmakordselt avaldatud fotod Hiddleswiftist, nemad võttis puhkuse Itaaliasse, kohtus vanematega, ja kulutatud pühade nädalavahetus Swifti sõpradega vaid mõne nädala pärast. Ausalt öeldes pole kuulsuste suhted kunagi päris normaalsed (eriti Swifti suhted). Kuid see liikus nii kiiresti, et pole üllatus, et see põles nii kiiresti ära.\nOli kuulujutte, et nende suhe oli võlts\nSwiftil oli selles suhtes kaks asja, mis töötasid tema vastu. Esiteks on ta tuntud selle poolest, et kasutab oma armuelu oma edetabeliplaatide inspiratsioonina. Ja teiseks, suhe oli lõõmavalt kiire ja ootamatu - see viis paljude inimeste küsimusele, kui reaalne Hiddleswift tegelikult oli. ON! küsisid, kas nende suhe oli reklaamitrikk, võib-olla koguda ajakirjandust Hiddlestoni jaoks või tõmba fännid tähelepanu kõrvale kogu Kanye Westi / Kim Kardashian / Taylor Swifti vaen.\nSest mida see väärt on: millal GQ esitas 2017. aasta intervjuus Hiddlestonile küsimuse, vastas ta: 'Muidugi oli see tõeline.' Nii, vähemalt on olemas!\nTaylor polnud valmis nii avalik olema\nHiddleswift jättis meid rumalaks 2016. aasta augustis, kui nad lõpetasid oma keerisesuhte ametlikult. Us Weekly teatasid, et neil kahel oli augusti alguses nn suur argument ja nad lahkusid hiljem. Allikas rääkis Us Weekly et Swift oli see, kes ajas asja ära, öeldes: 'Tom soovis, et suhe oleks avalikum, kui tal oleks mugav.'\nArvestades kuidas avalikuks oli saanud tema lahkuminek Calvin Harrisest tema suhetes Hiddlestoniga ei saa me tegelikult öelda, et süüdistaksime teda.\nJa Tomil oli raske tähelepanu keskpunktis olla\nEnne Swiftiga tutvumist oli Hiddleston osariikides suhteliselt tundmatu. See kõik muutis hetke, mil teda nähti 'Ma [süda] T.S. ' tankitipp tähthaaval neljanda juuli peo ajal. Swifti suhted on alati tugevalt avalikustatud, milleks Hiddleston polnud võib-olla tegelikult valmis. 'Suhe rambivalguses ... suhe võtab alati tööd,' rääkis Hiddleston GQ aastal 2017. 'Suhe rambivalguses võtab tööd. Ja see pole ainult rambivalgus. See on kõik muu. '\nTom tundis nende suhte pärast häbi\nRääkides sellest kurikuulsast 'Ma [süda] T.S. ' tankitipp, Tom sai haiget tagasilöögist, mille ta pärast tobedas ülaosas pildistamist sai. 'Kui teid rünnatakse,' ütles ta 2017. aastal antud intervjuus GQ, 'kui teie väärtusi rünnatakse, kui teid häbistatakse, kui teid alandatakse, on loomade vastus varju põõsasse.' Me ei saa siiski imestada, milleks see väike PDA täpselt seisnes. Hiddlestoni sõnul oli see 'nali,' ütles ta GQ.\n'Tõde on see, et oli neljas juuli ja riigipühad ning me mängisime mängu ja ma libistasin ja valutasin selga,' sõnas ta. 'Ja ma tahtsin kaitsta karjalauda päikese eest ja ütlesin:' Kas kellelgi on T-särki? ' Ja üks tema sõpradest ütles: 'Mul on see ...' ja me kõik naersime selle üle. '\nNad jäävad sõpradeks\nPärast Hiddlestoniga lahku minekut on Swift olnud üsna vaikne kuudel. Vastavalt ON!, töötab ta praegu Nashville'is uue muusika kallal. Mis puutub sellesse, kas ta järgib oma endist poiss-sõpra, kes peseb lüürilisi jälgi, siis ei saa me olla liiga kindlad. Vastavalt Us Weekly, ütles allikas, et Swift ja Hiddleston jätkavad 'suurepäraseid läbisaamist ja jäävad sõpradeks'.\nVahepeal ei saa Hiddlestonil Swifti kohta öelda muud kui lahkeid asju. 'Taylor on hämmastav naine,' ütles ta GQ. 'Ta on helde ja lahke ning armas ja meil oli parim aeg.\n'Ma tean ainult seda naist, kellega kohtusin,' lisas ta. 'Ta on uskumatu.' Noh, võib-olla ei ole lõppude lõpuks laulu!\nrashida jones laps\ntõde veidra silma taga


Kasvatame Bankrolli - Kasiinoboss.com\nCoolbeti sünnipäevakampaania jätkub ning käesolevas postituses vaatame üle mida nad täna pakuvad ning kuidas meie saaksime neid häid pakkumisi ära kasutada. Lisaks sellele vaatame, kuidas mul eelmistel päevadel läinud on.\nLiverpool vs Roma mängu panuse kahjuks kaotasime -20€. Sellega aga teenisime tasuta panuse 10€ suuruses, mille panustasime Arsenali võidu peale eilses Euroopa Liiga kohtumises. Kahjuks ka see läks aia taha. Eile pakkus Coolbet võimalust saada 5€ tasuta panus kuid teha 10€ suurune prelive panus kahele Euroopa Liiga mängule. Juhtus nii, et hittisime selle panusega korraliku võidu suuruses 38,60€.\ncoolbeti võitev panus\nSelle beti eest saadud tasuta 5€ panuse panime PSG peale Amiens SC-ga mängus koefitsendiga 1,38. Tulenevalt sellest, et valisin väga väikese koefitsendiga mängu, siis on tõenäoline, et saame ka siit raha tagasi.\nEilsetes kasiinospinnides me kahjuks raha ei teeninud ning ka pokkeriga läks aiataha, sest unustasin mõlemad turniirid ära ning lõpetasin vastavalt 54 ja 52 kohaga. Oleks mõlemad meeles püsinud, siis oleks 99% auhinna saanud, sest mängijaid oli mõlemas 60 ringis ning esimesed 50 said 10€väärtuses spinne. 20€ nagu lupsti maha visatud :(. Tänased tasuta keerutused tootsid 1 euro sendise kasumi. Loodame, et need keerutused hakkavad ka ikka mingil hetkel paremini tootma. Hetkel hoiab mind pinnal ainult spordiennustus.\nSweet Alchemy slotimäng – kas pole mitte nunnu?\nTänu õnnestunud spordipanusele olen hetkel 8,52€-ga plussis. Lisaks on üleval ka 5€-ne tasuta panus PSG mängule. Kui poleks pokkeriturniire maha maganud, oleks kasum tõenäoliselt kordades suurem. Üritan edaspidi tublim olla!\nTänased coolbeti kampaaniad\nNagu juba ülevalpool mainisin – Coolbeti sünnipäevakampaania jätkub. Tänased pakkumised:\nSpordiennustus: Tee enne mängu vähemalt 10€ mitmikpanus sellenädalasele Jäähoki MM’ile (4 või rohkem valikut, igal valikul vähemalt 1.50 koefitsent) ja saad esmaspäeval 5€ Tasuta Panuse.\nMeie panus 5€ tasuta panuse kampaania raames.\nKasiino: 5 Tasuta Spinni kõigile kasutajatele, kes on viimase 7 päeva jooksul teinud vähemalt 25€ sissemakse! Kui sa pole sissemakset teinud, siis tee seda täna ning saad järgmisel seitsmel päeval iga päev 5 tasuta keerutust. Kui sa ei tea mis tasuta keerutused on, siis loe seda siit.\nPokker: Reedene Freeroll auhinnafondiga 100€.\nNendest pakkumistest soovitame kindlasti ära korjata nii kasiino kui spordi oma. Pokkeri 100€ auhinnafond ei ole eriti erutav, aga kui õhtul niikuinii plaanis telekat vaadata, siis teleka kõrvale võiks selle lahti võtta küll.


Turvalisus - III. osa. UAC ja BitLocker ning BitLocker To Go vahendid\nWin 7 turvalisus - III. osa. UAC ja BitLocker\nWindows 7 turvalisus - III. osa\nSeadista UAC vahendit ja ära lülita teda välja\nUuendused ja täiendused, mis on tehtud Windows 7 turvalisuse tõstmiseks\nBitLocker ja BitLocker To Go vahendid (Vista, Windows 7, Windows 8/8.1 ja Winows 10).\nSeadista UAC (User Account Control) vahendit ja ära lülita teda välja:\nUser Account Control (UAC)—see kasutajakontode kontrollimise mehhanism on loodud ikka selle Internetist tuleva ohuga võitlemiseks. Kõige tuntum funktsioon Vista kasutajatele on nähtavasti see paljukirutud User Account Control (UAC). Nüüdseks on see asi aga üha vähem ja vähem tüütama hakanud—ka Vistas (kisa rohkem kui vaja). Wnidows Vistas oli võrreldes Windowsi eelmiste versioonidega kasutajakontode kasutamise ja konfigureerimise viisi tunduvalt muudetud. Administraatori õigusi on vaja vähem kasutada ja palju hoolikamalt tuleb defineerida standard kasutaja ja administraatori reźiime—seesama asi kehtib edasi ka Windows 7 puhul.\nÜldiselt on Win 7 UAC funktsionaalsus ja töö sama, mis ta oli ka Windows Vista's välja arvatud see et paljud kasutaja tegevused ei põhjusta enam UAC hoiatusakende ilmumist ja kasutajad saavad nüüd ka ise konfigureerida UAC mehhanismi käitumist.\nJa UAC vihkajate meelehärmiks peab nentima, et tänu sellele UAC mehhanismile ja muudele turvavahenditele on tunduvalt vähenenud arvutite pahavarasse nakatumised (isegi kuni 60 %) võrreldes seda Windows XP Service Pack 2-ga, kus ei ole UAC funktsiooni.\nSeega on see UAC tagasi ka Windows 7 opsüsteemis, aga seda palju kasutajasõbralikumal kujul ja see on:\n- Neid UAC aknaid ilmub nüüd tunduvalt vähem ja nad ei käi enam nii närvidele nagu see oli Windows Vista puhul. Näiteks kui Windows Vistas põhjustas UAC hoiatusakende väljakargamise umbes 17 kasutaja poolt käivitatud tegevust (programmide installeerimine/deinstalleerimine, seadmete draiverite installeerimine/uninstallimine, ActiveX juhtelementide install, värskenduste install, Windows Firewall'i seadistuste muutmine, UAC seadistuste muutmine, Windows Update'i konfigureerimine jne), siis Windows 7-s põhjustab UAC hoiatusakende ilmumise ainult ligikaudu 5 kasutaja tegevust: programmide Administraatori õigustega käivitamine, programmide installeerimine, seadmete draiverite installeerimine/deinstalleerimine, ActiveX juhtelementide installeerimine ja UAC seadistuste muutmine.\n- UAC vahendi konfigureerimiseks loodi väga lihtne kasutajaliides, kus kasutaja võib lihtsa liuguri abil määrata nende UAC hoiatuste ilmumise hulga. Sa võid väga lihtsalt ka selle UAC täielikult ära keelata (ilma igasuguste "ümbernurga askeldamisteta" nagu seda Vistas tuli teha) - Sa võid nüüd täiesti vabalt selle rumala otsuse teha...\nWindows 7 (Seven) UAC üks hoiatusakendest:\nLoe UAC vahendist ja tema seadistamisest edasi - sealt.\nUuendused ja täiendused, mis on tehtud Windows 7 turvalisuse tõstmiseks:\nKahtlemata on Windows 7 kõige turvalisem Windowsi operatsioonisüsteem ja temasse on jäetud alles ka juba Vistas olnud turvaelemendid ning osasid neist on tublisti täiendatud. Vaatame neid täiendatud ja uusi turvavahendeid siis ka lähemalt.\n1) Mitu tulemüüri poliitikat (Active Firewall Policies):\nWindows Vistas baseerub tulemüüri poliitika juba võrguühenduse saanud "võrgu tüübile" näiteks nagu Home, Work, Public või Domain võrgu tüüp. See ei ole aga hea turvalisuse suhtes, sest juba aktiveeritud võrgu tüübi poliitika ja tulemüüri seadistused kehtestatakse kõikide võrgu tüüpide jaoks.\nWindows 7 tulemüürist oli juttu seal.\nOlles reisil (Põhjapoolusel) või töötades kodus (koopas), siis on mõnikord vaja saada ligi ka oma töökoha võrku (Intranetti). Nüüd on tänu DirectAccess vahendile seda palju lihtsam teha, sest DirectAccess töötab automaatselt ja ta loob stabiilse kahepoolse ühenduse kliendikompuutri ja töökoha võrgu vahel - Sa ei pea enam käsitsi looma VPN tunnelit.\nPeale selle on DirectAccess'i abil loodud ühendus turvalisem ja mitmel moel seadistatav.\n3) 'BitLocker' ja 'BitLocker To Go' vahendid ning ketaste krüptimine (krüpteerimine):\nWindows sisaldab lisaks ka nn Encrypting File System (EFS) vahendit, et selle abil krüptida failisid ja kaustasid. EFS instrumendiga saab krüptida ainult kaustasid ja faile mitte aga tervet ketast. EFS abil saab kaitsta oma sensitiivseid faile nii et neile võib ligi saada ainult avaliku võtme infrastruktuuri ((public key infrastructure (PKI)) sertifikaadi abil. Krüptitud (krüpteeritud) sertifikaate hoitakse Sinu kasutajaprofiilis. Ja kui Sa saad juurdepääsu oma profiilile ja temas asuvale krüptimisvõtmele, siis saad Sa ligi ka oma krüptitud failidele.\nKuigi EFS pakub suurepärast võimalust Sinu andmete kaitsmiseks, ei ole ta siiski nii turvaline. Kui Sa kaotad või kui keegi varastab Sinu arvuti või kui häkker logib end Interneti kaudu Sinu kompuutrisse sisse, siis saadakse ligi ka Sinu andmetele, sest autoriseerimata kasutaja võib saada juurdepääsu Sinu kompuutrisse enne kui arvuti stardib. Ta võib Sinu kompuutrisse sisse saada CD plaadil oleva teise operatsioonisüsteemi abil ja muuta Sinu arvuti konfiguratsiooni.\nBitLocker vahend. | TPM moodul (TPM kiip) ja mis on 'BitLocker Drive Encryption' vahend? | 'BitLocker Drive Encryption' vahendi sisselülitamine ja terve füüsilise kõvaketta (või SSD ketta) või siis eemaldatava ketta krüpteerimine:\nBitLocker on Windowsisse juba sisseehitatud instrument, mis lubab Sul tõhustatud turvalisuse eesmärgil krüptida (krüpteerida) terve oma kõvaketta või välise kõvaketta või USB mälupulga. BitLocker krüptib seega terved füüsilised kettad (kõvakettad ja SSD kettad), milleks võib olla Sinu süsteemiketas, mingi muu füüsiline andmeketas, virtuaalne kõvaketas (VHD), väline USB kõvaketas või SSD ketas, USB mälupulk või SD kaart. Kui teada ja tuntud TrueCrypt oma "poe sulges", siis soovitati tema kasutajatel TrueCrypt'i edaspidi mitte enam kasutada ning minna üle kas BitLocker või siis Veracrypt vahendite kasutamisele.\nMärkus: BitLocker (BitLocker Drive Encryption) vahendit saab kasutada ainult Vista Enterprise, Vista Ultimate, Windows 7 Enterprise, Windows 7 Ultimate, Windows 7 Professional, Windows 10 Pro ja Windows 10 Enterprise versioonides.\nKui Sinu arvuti emaplaat ei oma seda TPM kiipi, siis võid kasutada ka Group Policy Editor konsooli, et seal selle BitLocker instrumendi kasutamine sisse lülitada ja seejärel kasutada BitLocker'it ka ilma selle TPM kiibita. See on küll vähem turvaline, aga ikkagi parem kui üldse ilma krüptimata. Sel juhul peab BitLocker vahendi kasutamisel salvestama USB mälupulka ka nn käivitusvõtme ehk stardivõtme (startup key), et Sa saaksid hiljem oma kompuutri lahti lukustada. Tee selleks järgmist: vajuta Windows + R klahvikombinatsiooni, sisesta Run akna käsureale gpedit.msc käsk ja vajuta ENTER. Otsi vasemas paanis üles Local Computer Policy > Computer Configuration > Administrative Templates > Windows Components > BitLocker Drive Encryption > Operating System Drives haru. Seejärel tee parempoolses paanis 'Require additional authentication at startup' kirjel 2x hiireklõps - pilt. Aktiveeri üleval see "Enabled" raadionupp ja veendu, et "Allow BitLocker without a compatible TPM (requires a password or a startup key on a USB flash drive)" kontrollruudus oleks linnuke. Kliki all OK ja sulge Group Policy Editor aken - arvuti restarti pole vaja teha - pilt.\nErinevalt failisüsteemi krüptimisest (EFS), mille abil saab krüptida üksikuid faile/kaustasid, krüpteerib BitLocker terve draivi/ketta, kaasa arvatud buutimiseks ja sisselogimiseks vajalikud Windowsi süsteemifailid.\n"BitLocker vahend. | TPM moodul (TPM kiip) ja mis on 'BitLocker Drive Encryption' vahend? | 'BitLocker Drive Encryption' vahendi sisselülitamine ja terve füüsilise kõvaketta (või SSD ketta) või siis eemaldatava ketta krüpteerimine." - loe sealt (Vista, Windows 7, Windows 8/8.1 ja Winows 10.)\nBitLocker & BitLocker To Go tehnoloogiad. BitLocker To Go ja eemaldatava meedia (näiteks välise USB kõvaketta) krüptimine:\nWindows on seda BitLocker Drive Encryption (BitLocker) tuge laiendanud ja nüüd saab teda kasutada ka eemaldatava meedia jaoks (USB mälupulgad ja välised USB kõvakettad / SSD kettad) ning see tähendab seda et kasutaja saab nüüd hoida oma sensitiivseid faile ka eemaldatavatel andmeketastel (removable data drives).\nSeda laiendatud funktsiooni kutsutakse BitLocker To Go tehnoloogiaks ja nagu BitLocker'it ennastki saab seda tehnikat kasutada ainult Vista Enterprise, Vista Ultimate, Windows 7 Enterprise, Windows 7 Ultimate, Windows 7 Professional, Windows 10 Pro ning Windows 10 Enterprise versioonidega. Selline piirang kehtib ainult seoses selle kaitse kasutamisega eemaldataval meedial, aga pärast BitLocker To Go kaitse eemaldatavale meediale lisamist saab neid seadmeid kasutada iga Windowsi puhul. See tähendab seda et kui ma olin näiteks oma USB mälupulga või välise USB kõvaketta andmed Windows 7 Ultimate operatsioonisüsteemis BitLocker To Go abil krüptinud, siis saan ma oma krüpteeritud USB mälupulka (või välist USB andmeketast) avada ka kõikides muudes Windowsi operatsioonisüsteemides ja ainsaks piiranguks on see et ma ei saa seal oma mälupulka või välisele andmekettale andmeid (faile) juurde lisada. Kuid neid faile saab krüptitud USB meedialt kopeerida mingi muu Windowsi versiooniga arvuti kõvakettale ja seejärel neid käivitada või avada.\nWindowsis on seda BitLocker To Go vahendit väga lihtne kasutada, Sa ei vaja selleks mingit eraldi instrumenti - teed oma eemaldataval kettaseadmel paremklõpsu ja valid käsu Turn on BitLOcker ning lood parooli ja kogu lugu... Sa ei pea looma ka mingit lisapartitsiooni vaid Windows loob ise ühe varjatud partitsiooni ja BitLocker To Go toetab nii FAT (FAT32, exFAT jne) kui ka NTFS failisüsteeme.\nBitLocker To Go sisselülitamine ja välise meedia sisu krüptimine:\nKasutame antud näites oma USB mälupulka ja me võime BitLocker To Go funktsiooni käivitada mitmel moel:\na) Esimene moodus: Ava Computer aken ja tee oma USB mälupulga draivil paremklõps ning vali käsk Turn on BitLocker... - kliki pisipiltidele, et neid suurendada:\nSeejärel ilmub järgmine aken, kus pane linnuke ruutu "Use a password to unlock the drive", loo sobiv parool ja kliki Next:\nMärkus: Sa võid sisestada kuni 48 sümbolist (!) koosneva parooli. Sinu parool peab sisaldama suuri ja väikseid tähti ning numbreid (lisaks võivad olla ka sümbolid ja tühiklahvid). Juhul kui Sa loosid mittesobiva parooli, siis ilmub veateate aken ja Sa pead oma parooli uuesti tippima. Selle parooli pead Sa sisestama mõlemasse kasti - pilt.\nb) Teine moodus: Kliki nupule Start, tipi Search otsingukasti sõna BitLocker ja kliki üleval otsingutulemustes BitLocker Drive Encryption lingile - kliki pisipildile, et teda suurendada:\nSeejärel ilmub aken, kus keri allapoole ja otsi üles oma USB mälupulga kettatähis ning kliki seal lingile Turn On BitLocker. Seejärel ilmub seesama parooli loomise aken, mille pildi tõin juba eelpool ära (üle-eelmine pilt).\nKui Sa said oma parooli loodud ja klikkinud nupule Next, siis ilmub aken kus Sa pead selle taastevõtme salvestama kas oma arvuti kõvakettale (või teise USB mälupulka); Sa võid ta ka välja printida. Seda tuleb seepärast teha, et juhul kui Sa hiljem unustad selle äsjaloodud parooli, siis Sa saad selle taastamisvõtme abil ikkagi avada oma USB mälupulga. Ära seda taastevõtit (BitLockere recovery key) salvesta sellesse samasse USB mälupulka (Sa ei saagi seda teha). (Kui Sa krüpteerid aga oma arvuti ketast või välist USB kõvaketast, siis ära salvesta seda taastamisvõtit samale kettale, mida Sa krüpteerid.) - pilt.\nSee taastevõtme fail on umbes sellise nimega "BitLocker Recovery Key F42DA24D-D1F7-467C-8911-FCC28AF95FB6.txt" ja tema sisu näeb välja selline:\n"BitLocker Drive Encryption Recovery Key The recovery key is used to recover the data on a BitLocker protected drive.\nRecovery key identification: F42DA24D-D1F7-46\nFull recovery key identification: F42DA24D-D1F7-467C-8911-FCC28AF95FB6 [See ei ole kompuutri ID vaid see on seotud antud krüptitud kettaga. Näiteks kui Sa olid mitu erinevat ketast krüpteerinud ja salvestanud ka nende taastamisvõtmed, siis saad mingi krüptitud ketta lahtilukustamisel antud ketta identifitseerijat (ID) võrrelda ekraanil kuvatava ID-ga. See kõik on ainult siis vajalik kui Sul on neid taastamisvõtmeid mitu ja kui Sa ei saa mingit ketast ka selle taastamisvõtmega lahti lukustada (võib olla sisestasid vale taastamisvõtme): sel juhul siis võrdledki neid ID-sid ja vaatad, et kas antud ketta jaoks sai ikka see õige taastamisvõti sisestatud.]\nBitLocker Recovery Key (Parooli unustamise korral tuleb kasutada seda alumist taastamisvõtit):\nKui Sa olid oma taastevõtme salvestamisega ja/või printimisega ühele poole saanud, siis muutub see Next nupp ligipääsetavaks (eelmine pilt), kliki sellele ja seejärel kliki järgmises aknas Start Encrypting nupule - kliki pisipildile, et teda suurendada:\nPärast seda algabki Sinu USB mälupulga krüptimine ja see võib võtta natuke aega olenevalt sellest et kui palju Sinu pulgas neid faile on - pilt.\nKui krüptimine lõppes, siis kliki nupile Close ja kogu lugu. Sinu krüptitud eemaldatavat meediat hakatakse nüüd tähistama alloleval pildil toodud "luku" tähisega, kusjuures kuldset värvi lukk näitab seda et usb mälupulk on lahti lukustamata ja ligipääsmatu, aga halli värvi lukk näitab, et väline meedia on lahti lukustatud:\nKrüptitud eemaldatava meedia kasutamine (antud juhul siis USB mälupulga):\nJärgmine kord kui Sa torkad oma krüptitud sisuga USB mälupulga arvuti USB porti, siis ilmub aken, mis palub Sul sisestada oma parool, et antud mälupulka lahti lukustada (unlock). Tipi parool ja pane soovi korral vastavatesse ruutudesse "linnukesed" ning kliki nupule Unlock ja Sa võid oma usb pulka kasutama hakata - pilt.\nMärkus: Juhul kui seda eelmist akent ei ilmu, siis ava Computer aken, tee oma USB draivil paremklõps ja vali käsk Unlock Drive... - pilt.\nKui Sa avad nüüd Control Panel'i aknas BitLocker Drive Encryption vahendi (Kliki nupule Start, tipi Search otsingukasti sõna BitLocker ja kliki üleval otsingutulemustes BitLocker Drive Encryption lingile), siis Sa võid:\n* Selle BitLocker vahendi välja lülitada (tühistada) ja oma välise meedia sisu jälle dekrüptida (dekrüpteerida) - kliki allosas lingile Turn Off BitLocker;\n* Muuta oma olemasoleva välise meedia BitLocker'i seadistusi (muuta parooli jne) - kliki allosas lingile Manage BitLocker:\nAll on BitLocker'i konfigureerimise aken (avati käsuga "Manage BitLocker") - pilt.\nKui Sa klikkisid seal üle-eelmises aknas lingile "Turn Off BitLocker", siis ilmub aga järgmine aken:\nWindowsis krüptitud (krüpteeritud) välise meedia kasutamine:\nNagu eelpool sai juba mainitud, siis saab Vista Enterprise, Vista Ultimate, Windows 7 Enterprise, Windows 7 Ultimate, Windows 7 Professional, Windows 10 Pro ja Windows 10 Enterprise versioonides krüpteeritud välist meediat ka Windowsi kõikides muudes versioonides avada. Alumine pilt näitab Windows Vista avatud Computer akent, kus on näha ka seesama krüpteeritud ja veel lahtilukustamata USB mälupulk:\nTee temal nüüd 2x hiireklõps ja avatakse tema sisu mis on veel aga lahti lukustamata. Otsi seal ülesse selline fail nagu BitLockerToGo.exe ja tee ka temal 2x klõps:\nSeejärel sisesta uues aknas parool ja kliki nupule Unlock - pilt.\nJa avataksegi Sinu välise meedia sisu (antud juhul siis USB pulga sisu) - kliki pisipildile, et teda suurendada:\nWindowsi muudes versioonides, kus ei saa seda BitLocker vahendit kasutada, on see piirang, et Sa saad neid krüptitud faile küll vaadata ja kasutada, aga Sa ei saa oma välisele meediale lisada uusi faile juurde. Samuti ei saa Sa siin BitLocker To Go vahendit ka konfigureerida (nt parooli muuta jne...).\nEt nüüd mingit faili avada või käivitada, lohista ta sealt vaateaknast (ülemine pilt) oma Windowsi, näiteks Vista töölauale ja tegutse... - sellega Sa kopeerisid tolle faili ja see originaalfail jääb krüptitud USB mälupulka alles.\nKuidas lülitada BitLocker vahendit sisse siis kui Sul on 'dual-boot' ('multi-boot') süsteem?\nKui Sul on dualboot süsteem kus ühte partitsiooni on näiteks installitud Windows Vista Ultimate (volume C:) ja teise partitsiooni Windows 7 Professional ning kui Sa tahad BitLocker vahendit kasutada mõlema jaoks, siis tee järgmist:\na) Kui Sul on näiteks C: partitsiooni (C: draivi) installitud Windows Vista Ultimate, siis logi ennast sinna sisse ja tee oma süsteemist igaks juhuks reservkoopia ning veendu, et Sul oleksid kõik viimased värskendused (windows Updates) alla laetud.\nb) Kliki nupule Start, siis Control Panel, seejärel Security ja lõpuks BitLocker Drive Encryption.\nc) Nüüd kliki järjest iga ketta järel tulevale Turn On BitLocker lingile ja seejärel käivitatakse BitLocker setup protsess.\nd) Kui kõikide Sinu poolt valitud draivide krüptimine on valmis, siis kliki jälle Start -> Control Panel -> Security -> BitLocker Drive Encryption ja seejärel kliki selle draivi, millesse on installitud Windows Vista Ultimate, järel asuvale Turn Off BitLocker lingile - antud näite kohaselt klikime siis C: järel asuvale Turn Off BitLocker lingile.\ne) Ilmub dialoogiaken, kus klikime Disable BitLocker.\nf) Nüüd teeme restardi, logime end Windows 7 Professional süsteemi (partitsiooni) ja klikime Start -> Control Panel -> System and Security ning seejärel BitLocker Drive Encryption.\ng) Klikime selle draivi, millesse on installitud Windows 7 Professional, järel asuvale Turn On BitLocker lingile ja seejärel käivitatakse BitLocker setup protsess.\nh) Pärast seda kui antud draivi krüptimine on lõppenud, kliki jälle Start -> Control Panel -> System and Security -> BitLocker Drive Encryption.\ni) Kliki selle draivi, kuhu on installitud Windows Vista Ultimate, juures asuvale Manage BitLocker lingile ja seejärel kliki Automatically unlock on this computer. Korda seda ka muude draivide jaoks.\nj) Tee restart ja lae ennast nüüd tagasi Vistasse ning kliki Start -> Control Panel -> Security -> BitLocker Drive Encryption.\nk) Kliki selle draivi, millesse on installitud Windows Vista (antud näites siis C:), järel asuvale Turn On BitLocker lingile.\nNüüd, kui kõik on valmis, siis on Sul järgmised võimalused:\n- Kui Sa asud Windows 7-s, siis saad Sa ligi igale krüptitud andmedraivile ja ka sellele draivile, kuhu on installitud Windows Vista.\n- Kui Sa asud aga Windows Vistas, siis saad Sa ligi igale krüptitud andmedraivile, aga Sa ei saa ligi sellele draivile, kuhu on installitud Windows 7.\n!!! Lisa: Loe kindlasti ka seal veebilehel kirjutatut, sest seal on sellest BitLocker & BitLocker To Go vahendist märksa ülevaatlikum ja uuem info...!\n4) AppLocker (saab kasutada ainult Windows 7 Ultimate ja Windows 7 Enterprise versioonides):\nMeie andmed võivad minna kaotsi ka igasuguse pahavara ja kuritahtlike programmide tõttu. Varem sai mingit kompuutrit kaitsta rohkem sel teel, et tema kasutajatele omistati ilma administraatori õigusteta kasutajakontod. Kuid tänapäeval on ka sellest vähe abi, sest töötajad toovad oma tarkvara kodust kaasa (kasvõi USB mälupulkadega) või laevad need siis Internetist alla (tahtlikult või tahtmata) ja nad "hangivad" uusi programme ka emailide kaudu. Paljud sellistest programmidest ei vaja installimiseks või käivitamiseks administraatori õigusi.\nJa tulemuseks on süsteemi pahavaraga nakatumine ja igasugused muud probleemid.\nWindows 7 omab nüüd uut programmide üle kontrollimise mehhanismi - AppLocker'i, mis annab IT administraatoritele programmide üle parema kontrolli ja aitab neil pahavara ning mittevajalikke programme elimineerida. AppLocker'i saab konfigureerida Group Policy kaudu ja ta lubab:\nKeelata mittelitsentseeritud ja ebaturvalise tarkvara jooksutamise.\nParemini juhtida ja hooldada töölaua tarkvara.\nAppLocker lubab kasutajatel installeerida ja käivitada neid programme, mida on vaja organisatsiooni tööks.\n5) Action Center:\nAction Center ei ole iseenesest just turvavahend, aga ta pakub tsentraliseeritud teavitamissüsteemi, mis on suures osas seotud ka turvalisusega. Ta asendab juba Win XP aegadest pärit Security Center'i ja nüüd on neid tüütuid teatemullikesi ka märksa vähem ning nende ilmumist võib väga lihtsalt ka konfigureerida.\nUus Action Center annab teateid 10-st olemasolevast Windows'i vahendist:\nProblem, Reports and Solutions\nAction Center'ist on ülevaade ja juhis - seal.\n6) Parental Controls (Lapsevanemate järelevalve):\nKa Parental Controls funktsionaalsust on Windows 7-s täiendatud ja nüüd võid Sa kehtestada programmide ja mängude jooksutamiseks ajalimiidi kõikide standard kasutajakontode jaoks. Kuid Vistas olnud aktiivsuse aruande ja veebi filtreerimise funktsioon on ära kaotatud.\nKuid pakkuda on ka Microsoft'i tasuta Windows Live Family Safety (Vanemlik järelevalve), mis on Windows Live Essentials (Windows Live) üheks osaks. Windows Live Family Safety sisaldab ka veebifiltreerimist (piiramist), kasutamisaktiivsuse aruannet ja kontaktide juhtimist.\nNB! Parental Controls (Lapsevanemate järelvalve) ja Windows Live Family Safety (Vanemlik järelevalve) vahenditest saad ülevaate - siit.\n7) Internet Explorer 8 turvavahedid:\nInternet Explorer 8 (IE 8) on varustatud mitmete üsna huvitavate uute funktsioonidega ja ta on nüüd ka märksa turvalisem ning see ei ole mingi ülepakkumine. Näiteks sisaldab ta nüüd InPrivate režiimi, täiustatud ActiveX piiranguid jne. Ka uus SmartScreen Filter kaitseb kasutajat võltsveebsaitide eest, mis tahavad salaja "juurutada" Sinu süsteemi igasugust pahavara.\nNB! Kuigi paljud on hakanud kasutama ainult populaarset Firefox brauserit, mida on tõesti mugavam kasutada just tema Add-ons võimaluste poolest ja ka mõnes muus suhtes, tuleb märkida seda et ta on märksa vähem turvalisem kui seda on Internet Explorer 8 - räägitagu mis tahes...\nSeega ma ei soovitaks seda IE brauserit kohe välja lülitada vaid kasutada teda vähem turvalistes saitides kolamiseks.\nPraegu ongi kõige turvalisem brauser justnimelt Internet Explorer 8 (veel turvalisem on ainult Opera, aga temal on muud puudused) ja mida populaarsemaks see Mozilla Firefox muutub, seda rohkem ka teda murjamite poolt ründama hakatakse.\nInternet Explorer 8 (IE 8) tutvustus ja juhised - seal (Sisukord ja algus)\n8) Microsoft Security Essentials:\nNüüd on lõpuks ka Microsoft'il omaenda tasuta ja üsnagi hea anti-viirusprogramm ja selleks on Microsoft Security Essentials (MSE).\nTa sobib nii Windows XP, Windows Vista kui Windows 7 operatsioonisüsteemidele (32-bit ja 64-bit versioonidele) ning ta asendab endist Windows Live OneCare anti-viirusprogrammi, mis ei jõudnudki välja ilmuda...\nMicrosoft Security Essentials antiviirusprogramm jookseb taustarežiimis ja teostab reaalajas viiruste, spioonivara ja muu pahavara skaneerimist - seega ta ei ole ainuüksi antiviirusprogramm. Ta toetab automaatset viiruste definitsioonide uuendamist (Windows Update või Microsoft Update kaudu) ja see on ka vaikimisi sisse lülitatud.\nLoe Microsoft Security Essentials (MSE) programmist juhiseid - sealt.\nLisaks ka AutoPlay funktsiooni muudatustest:\nMicrosoft muutis Windows 7-s ka AutoPlay funktsiooni ja seda eelkõige turvalisuse tõstmiseks. Nimelt üha rohkem pahavara (nn Conficker worm) tungib süsteemi just AutoRun vahendi kaudu ja seda tänu just USB seadmete (nt usb mälupulkade) üha laiemale kasutamisele. Kui kasutaja ühendas oma USB mälupulga arvutiga, siis ilmus Windows'i eelmistes versioonides alltoodud dialoogiaken, mille nimeks on AutoPlay. Ja kui kasutaja valis seal aknas ülemise (esimese) parameetri, siis oli see oht, et ta võis installida oma kompuutrisse ka pahavara juhul kui tema usb pulk seda sisaldas (näiteks võis ta pahavara tuua kaasa mingist teisest kompuutrist).\nKui ta valis aga seal AutoPlay aknas teise alumise parameetri (sama nimega), siis seda ohtu ei olnud.\nJa seega otsustas Microsoft seda autoplay funktsiooni ("Install or run program") Windows 7-s muuta ja nüüd ei kuvata enam seda automaatse käivitamise parameetrit selles AutoPlay dialoogiaknas.\nSee funktsioon jäeti alles ainult optilise meedia (CD/DVD plaadid) jaoks.\nKui kasutaja ühendab nüüd oma USB seadme arvutiga, siis ei kuvata enam seda teadet, mis lasi tal installida programmi, mida tema usb seade sisaldas. Nüüd peab ta selle programmi installima käsitsi, st ta peab klikkima "Open folder to view the files", otsima programmi Setup faili ülesse ja selle siis 2x klõpsuga käivitama.\nMärkus: Nüüd on see vahend Windows Update kaudu kättesaadav ka Windows XP ja Vista kasutajatele.\nEdasi Windows 7 turvalisu IV. ossa >


RETSEPT: alusta nädalat magusalt šokolaadi-toorjuustukoogikestega - DELFI Naistekas\nRETSEPT: alusta nädalat magusalt šokolaadi-toorjuustukoogikestega\nKui Sul leidub kodus individuaalseid pisikesi koogivorme (läbimõõt 8cm), siis kasuta koogi tegemiseks neid. Kui neid ei ole, siis valmista kook tavalisse ringilisse (läbimõõt 24-26cm) koogivormi.\n250 g šokolaadiküpsiseid\n100 g piimašokolaad\n500 g toorjuust, toasooja\n100 g Farmi Kreeka jogurtit\n2 dl Farmi rõõska koort (35%)\nPeenesta küpsised peeneks puruks, sulata või ning sega küpsisepuruga ühtlaseks massiks. Suru segu koogivormi(de) põhjale. Tee šokolaadid tükkideks. Sulata piima- ja tume šokolaad veevannil ühes kausis ning valge veevannil teises kausis. Sega omavahel toorjuust ja jogurt ning jaga segu kahte kaussi. Ühte kaussi sega juurde piima- ja tumeda šokolaadisegi ning teise valge šokolaad. Vahusta koor pehmete tippude tekkimiseni ning sega pool kogusest ühe šokolaadisegu juurde ja teine teise. Pane tumeda šokolaadisegu vormi(desse), selle peale laota hele šokolaadisegu.\nLase jahedas taheneda vähemalt neli tundi. Kaunista meelepäraselt.\nLugejate 41 parimat smuutiretsepti\nRETSEPT: besee-vahukoorekook pidupäevaks\nRETSEPT: siidiselt kreemjas šokolaadikook valentinipäevaks\nRETSEPT: küpseta sõbrapäevaks figuurisõbralikud saiakesed\n10 hõrku ja talvist koogiretsepti, mida sa lihtsalt pead sel nädalavahetusel proovima!\nOma mehe ja ühise sõbraga linade vahel vallatlenud naine: me kõik kolm läksime lahku\nNaisteka foorumis tõstatas grupiseksi teema üks naine, kelle mees käib selle proovimisega talle kangesti peale ja sellele kirjutas oma kogemustest nii mõnigi abivalmis inimene. Näiteks rääkis oma loo üks naine, kes ronis linade vahele koos oma kallima ja nende ühise sõbraga.\nVeinil ja veinil on vahe: need neli veini polegi nii tervislikud kui sa ehk arvata võid\nKui rääkida veini joomisest ja tervisest, siis mõned veinid mõjuvad meile paremini kui teised. Näiteks punane vein on tervisele hea, sest sisaldab resveratrooli ehk antioksüdanti, mis võitleb enneaegse vananemisega ja kaitseb südant. Aga on olemas ka mõned veinid, mis ei pruugi su tervisele nii hästi mõjuda ja sisaldavad endas vaid tühje kaloreid.\nOled pettunud või solvunud? Need on 5 vajalikku sammu rahuliku meeleni\nKODUTOHTER: Miks mõned inimesed suudavad ebameeldivas olukorras rahulikuks jääda, teised aga lähevad närvi? Ei, rahulikud inimesed ei ole superflegmaatikud, nad lihtsalt teavad, kuidas stressirohkes situatsioonis hakkama saada. Proovi sinagi.\nLaagri kaupluse laomee…\nSotsiaalministeeriumi koosolekult visati lapsega naine välja. Anna teada, kas oled lapsevanemaga samasugust jõhkrat kohtlemist kogenud!\nDelfi kirjutab täiesti hämmastavast juhtumist Sotsiaalministeeriumis. Tiina Kalda osales Sotsiaalministeeriumi rahvastiku tervise arengukava koosolekul psühholoogide liidu esindajana. Probleem tekkis sellest, et tal oli kõhukotis kaasas\naasta ja kolme kuu vanune poeg, kelle olemasolu häiris kohalviibijaid nii palju, et spetsialistil paluti koos lapsega ürituselt lahkuda.\nEsmamulje otsustab kõik: üheksa asja, mida inimene sinu kohta juba esimese viie sekundi jooksul teada saab\nSeda sa juba tead, et esmamulje määrab kõik ning juba esimesest pilgust on selge, kas sa meeldid oma vestluspartnerile või mitte. Aga mida inimesed siis sinu kohta nende esimeste ülitähtsate sekundite jooksul teada saavad? Business Insider kirjutab, et millisekundi jooksul otsustatakse ära üheksa väga olulist asja!\n25-aastane mees küsib: kus varjavad end intelligentsed ja kained naised?\nOlen 25-aastane mees. Käin korralikult tööl, teen sporti ja tegelen muude hobidega. Alkoholi tarbin korra-kaks kuus, kui käin väljas sõprade ja pruudiga. Reeglina jään seltskonnas kõige kainemaks. Ma vihkan seda, et nii suguvõsas kui sõprus- ja tutvusringkonnas on kõik ühised koosviibimised seotud alkoholiga.\nParim hetk elu võimsama orgasmi saavutamiseks on...\nLoomulikult on kõige parem aeg armatsemiseks siis, kui mõlemad partnerid kirelõõmas põlevad ja teineteisest käsi eemal hoida ei suuda. Teadlased aga usuvad, et naise jaoks on kõige parem aeg voodimõnusid nautida kell 11 õhtul ja seda eriti just laupäeviti. Mees ja naine tunnevad koos aga kõige suuremat naudingut neljapäeva hommikul.\nKarm reaalsus: nutiseadmete kasutamine võib tuua lastele kaasa pöördumatuid tervisekahjustusi\nAmeerika pediaatrite akadeemia ning Kanada pediaatrite ühing on koos välja andnud seisukoha, et alla kahe aastased lapsed ei peaks üldse kaasaskantava tehnoloogiaga (mobiiltelefonid, tahvelarvutid, videomängud jms) kokku puutuma, 3-5-aastastel lastel peaks nende kasutamine piirduma maksimaalselt tunniga päevas ning 6-18-aastastel ei tohiks ekraani taga veedetud aeg olla pikem kui kaks tundi päevas. Need võivad näida üsna karmide piirangutena ajal, mil paljud lapsed kasutavad tehnoloogiaseadmeid 4-5 korda nendest soovitustest enam. Kuid nende seadmete kasutamine võib kaasa tuua karme tervislikke kahjustusi – selliste tulemusteni on jõutud viimase 10 aasta jooksul läbi viidud uuringute järel.\nK. N., 43\nKas ja kui palju sa šampanja kohta tegelikult tead? Siin on kaheksa põnevat fakti\nAjakiri Anne & Stiil jagab huvitavaid fakte šampanja kohta. Näiteks, kas teadsid, et...